title: 2013/211/EÚ: Rozhodnutie Európskej centrálnej banky z  19. apríla 2013 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (ECB/2013/10)

text:
               30.4.2013

               SK

               Úradný vestník Európskej únie

               L 118/37

         ROZHODNUTIE EURÓPSKEJ CENTRÁLNEJ BANKY
   z 19. apríla 2013
   o nominálnych hodnotách, špecifikáciách, reprodukcii, výmene a sťahovaní eurobankoviek z obehu
   (prepracované znenie)
   (ECB/2013/10)
   (2013/211/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 128 ods. 1,
   so zreteľom na článok 16 Štatútu Európskeho systému centrálnych bánk a Európskej centrálnej banky,
   keďže:

               (1)

               Je potrebné rozšíriť pôsobnosť rozhodnutia ECB/2003/4 z 20. marca 2003 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (1) tak, aby sa vzťahovalo aj na budúce série eurobankoviek. Na tento účel sa vyžaduje určitý počet technických zmien a doplnení rozhodnutia ECB/2003/4. Vzhľadom na skúsenosti s uplatňovaním a výkladom rozhodnutia ECB/2003/4 je okrem toho potrebné viac objasniť a zlepšiť niektoré pravidlá a postupy. S cieľom zohľadniť uvedené zmeny a doplnenia by sa preto rozhodnutie ECB/2003/4 malo v záujme jednoznačnosti a transparentnosti prepracovať.

               (2)

               V článku 128 ods. 1 zmluvy a článku 16 Štatútu Európskeho systému centrálnych bánk a Európskej centrálnej banky sa ustanovuje, že Európska centrálna banka (ECB) má výhradné právo povoľovať emisiu eurobankoviek v rámci Únie. V týchto ustanoveniach sa súčasne uvádza, že ECB a národné centrálne banky členských štátov, ktorých menou je euro (ďalej len „národné centrálne banky“), môžu vydávať takéto bankovky. Podľa článku 10 nariadenia Rady (ES) č. 974/98 z 3. mája1998 o zavedení eura (2) ECB a národné centrálne banky uvedú eurobankovky do obehu.

               (3)

               Európsky menový inštitút (EMI) vykonal prípravné práce na výrobu a emisiu eurobankoviek a najmä v súvislosti s výtvarnými návrhmi eurobankoviek uľahčil užívateľom rozoznávanie a prijímanie nominálnych hodnôt a špecifikácií nových eurobankoviek tým, že zohľadnil špecifické vizuálne a technické požiadavky európskych združení užívateľov bankoviek.

               (4)

               ECB ako nástupcovi EMI patria autorské práva na výtvarné návrhy eurobankoviek, ktoré pôvodne patrili EMI. ECB a národné centrálne banky, konajúce v mene ECB, môžu uplatniť tieto autorské práva v súvislosti s reprodukciami, vydanými alebo šírenými v rozpore s týmito autorskými právami, okrem iného napr. reprodukciami, ktoré by mohli negatívne ovplyvniť postavenie eurobankoviek.

               (5)

               ECB a národné centrálne banky z času na čas zavedú nové série eurobankoviek so zdokonalenými ochrannými prvkami, ktoré sú výsledkom pokroku v technológii bankoviek od zavedenia prvej série.

               (6)

               Súčasťou práva ECB a národných centrálnych bánk vydávať eurobankovky je oprávnenie prijímať všetky potrebné právne opatrenia na ochranu integrity eurobankoviek ako platobných prostriedkov. ECB by mala prijať opatrenia na zabezpečenie minimálnej úrovne ochrany vo všetkých členských štátoch, ktorých menou je euro, s cieľom dosiahnuť, aby bola široká verejnosť schopná rozlíšiť reprodukované bankovky od eurobankoviek, ktoré vydáva ECB a národné centrálne banky, a ktoré nie sú sfalšovanými bankovkami v zmysle článku 2 písm. a) nariadenia Rady (ES) č. 1338/2001 z 28. júna 2001 stanovujúce opatrenia nevyhnutné na ochranu eura proti falšovaniu (3) (ďalej len „pravé eurobankovky“). Preto je potrebné určiť spoločné pravidlá, podľa ktorých bude povolené reprodukovanie eurobankoviek.

               (7)

               Toto rozhodnutie by sa malo uplatňovať bez toho, aby bolo dotknuté uplatňovanie ustanovení trestného práva, najmä pokiaľ ide o falšovanie.

               (8)

               Reprodukcie eurobankoviek v elektronickej forme by mali byť považované za zákonné len vtedy, ak ich výrobca prijme dostatočné technické opatrenia na zabránenie výroby výtlačkov, ktoré by si široká verejnosť mohla pomýliť s pravými eurobankovkami.

               (9)

               Právomoc prijímať opatrenia na ochranu integrity pravých eurobankoviek ako platobných prostriedkov zahŕňa právomoc prijať spoločný režim, v rámci ktorého sú národné centrálne banky pripravené vymieňať poškodené pravé eurobankovky. V tomto režime sú vytvorené konkrétne kategórie eurobankoviek, ktoré by mali národné centrálne banky odobrať, ak sa im predložia na výmenu.

               (10)

               Časť pôvodnej eurobankovky, ktorá musí byť predložená, aby sa mohla vymeniť, podlieha požiadavkám na minimálne rozmery. Tieto rozmery by mali byť vyjadrené ako percento z plochy povrchu pôvodnej eurobankovky pred jej poškodením, aby sa zabránilo skresleniu rozmerov, napríklad v situáciách, keď je eurobankovka poškodená v dôsledku zmenšenia jej rozmerov.

               (11)

               V nariadení (ES) č. 1338/2001 sa vyžaduje, aby sa úverové inštitúcie a v rámci svojej platobnej činnosti iní poskytovatelia platobných služieb, ako aj všetky ďalšie hospodárske subjekty, ktoré sa podieľajú na spracovávaní a distribúcii bankoviek a mincí verejnosti, ubezpečili o pravosti bankoviek a mincí, ktoré prijímajú a majú v úmysle vrátiť do obehu, a zabezpečiť detekciu falzifikátov.

               (12)

               Keďže pri pokuse o trestný čin alebo pri jeho páchaní môže dôjsť k poškodeniu pravých eurobankoviek zariadeniami na ochranu proti krádeži, malo by sa zabezpečiť, aby v takýchto prípadoch mohli bankovky vymeniť len obete týchto činov alebo pokusov o ne.

               (13)

               Na podporu správneho používania zariadení na ochranu proti krádeži zo strany všetkých inštitúcií a hospodárskych subjektov uvedených v článku 6 ods. 1 nariadenia (ES) č. 1338/2001 je vhodné, aby národné centrálne banky účtovali spracovateľom peňazí poplatok ako náhradu za analýzy, ktoré vykonali v súvislosti s výmenou pravých eurobankoviek, ktoré boli poškodené zariadeniami na ochranu proti krádeži.

               (14)

               Tento poplatok by sa nemal účtovať, ak je poškodenie dôsledkom pokusu o lúpež alebo krádež, alebo dokonanej lúpeže alebo krádeže, a aby sa predišlo bezvýznamným poplatkom, mal by sa účtovať len vtedy, keď sa na výmenu predloží minimálny počet poškodených pravých eurobankoviek.

               (15)

               Pravé eurobankovky, ktoré boli poškodené vo väčšom množstve v dôsledku aktivácie zariadení na ochranu proti krádeži, by sa mali predložiť na výmenu vo zväzkoch, ktoré sú zložené z minimálneho počtu eurobankoviek, ak to vyžadujú národné centrálne banky.

               (16)

               V záujme podporiť snahu o zdokonalenie bezpečnosti peňažného obehu a predchádzať znevýhodneniu tých, ktorí používajú zariadenia na ochranu proti krádeži je vhodné, aby sa inštitúciám a hospodárskym subjektom uvedeným v článku 6 ods. 1 nariadenia (ES) č. 1338/2001, ktorí predložia na výmenu pravé eurobankovky náhodne poškodené zariadeniami na ochranu proti krádeži, pripísali v prospech ich účtov prostriedky v deň prijatia takýchto bankoviek, podobne ako pri bežnom vklade hotovosti.

               (17)

               S cieľom podporiť činnosť Európskej únie v oblasti predchádzania využívania finančného systému na pranie špinavých peňazí a financovanie terorizmu je vhodné, aby Eurosystém bližšie vymedzil, ako sa majú vybavovať žiadosti žiadateľov o výmenu poškodených pravých eurobankoviek, ktorých hodnota je najmenej 7 500 EUR. Týmito pravidlami nie sú dotknuté žiadne prísnejšie požiadavky na identifikáciu a ohlasovanie, ktoré prijali členské štáty v súvislosti s transpozíciou smernice Európskeho parlamentu a Rady 2005/60/ES z 26. októbra 2005 o predchádzaní využívania finančného systému na účely prania špinavých peňazí a financovania terorizmu (4).

               (18)

               Súčasťou výhradného práva ECB povoľovať emisiu eurobankoviek v rámci Únie je právomoc stiahnuť eurobankovky z obehu a vytvoriť spoločný režim, v ktorom ECB a národné centrálne banky môžu sťahovanie z obehu vykonávať,

         PRIJALA TOTO ROZHODNUTIE:
   Článok 1
   Nominálne hodnoty a špecifikácie
   1.   Eurobankovky zahŕňajú sedem nominálnych hodnôt eurobankoviek v rozsahu od piatich eur do 500 eur, ktoré znázorňujú tému „historické obdobia a štýly Európy“, s týmito základnými špecifikáciami.

               Zobrazená hodnota
               (EUR)

               Rozmery (prvá séria)

               Rozmery (druhá séria)

               Prevažujúca farba

               Výtvarný návrh

               5

               120 × 62 mm

               120 × 62 mm

               sivá

               klasický

               10

               127 × 67 mm

               127 × 67 mm

               červená

               románsky

               20

               133 × 72 mm

               133 × 72 mm

               modrá

               gotický

               50

               140 × 77 mm

               140 × 77 mm

               oranžová

               renesančný

               100

               147 × 82 mm

               určí sa

               zelená

               barokový a rokokový

               200

               153 × 82 mm

               určí sa

               žltohnedá

               železná a sklenená architektúra

               500

               160 × 82 mm

               určí sa

               fialová

               moderná architektúra 20. storočia

         2.   Na siedmych nominálnych hodnotách v sérii eurobankoviek sú zobrazené brány a okná na prednej (lícnej) strane a mosty na zadnej (rubovej) strane. Všetkých sedem nominálnych hodnôt charakterizuje iné európske umelecké obdobie, ktoré je uvedené vyššie. Medzi ďalšie prvky výtvarných návrhov patria:

               a)

               symbol Európskej únie;

               b)

               názov meny v latinskej a gréckej abecede a v prípade druhej série eurobankoviek tiež názov meny v azbuke;

               c)

               iniciály ECB v zneniach úradných jazykov Európskej únie; v prípade prvej série eurobankoviek sa iniciály ECB obmedzujú na týchto päť úradných jazykov: BCE, ECB, EZB, EKT a EKP a v prípade druhej série eurobankoviek sa iniciály ECB obmedzujú na týchto deväť úradných jazykov: BCE, ECB, ЕЦБ, EZB, EKP, EKT, EKB, BĊE a EBC;

               d)

               symbol ©, ktorý upozorňuje, že autorské práva patria ECB;

               e)

               podpis prezidenta ECB.

         Článok 2
   Pravidlá reprodukcie eurobankoviek
   1.   „Reprodukciou“ sa rozumie každé hmotné alebo nehmotné zobrazenie, ktoré znázorňuje celú eurobankovku alebo jej časť, ako je uvedené v článku 1, alebo časti jej jednotlivých prvkov výtvarného návrhu, okrem iného napr. farbu, rozmery a použitie písmen alebo symbolov, ktorých zobrazenie sa môže podobať alebo vyvolávať všeobecný dojem pravej eurobankovky, bez ohľadu na:

               a)

               veľkosť obrazu alebo

               b)

               materiál(-y) alebo techniku(-y) použitý(-é) pri jej výrobe, alebo

               c)

               či sa prvky výtvarného návrhu eurobankovky, ako napríklad písmená alebo znaky, zmenili alebo boli pridané.

         2.   Reprodukcie, ktoré by si široká verejnosť mohla pomýliť s pravými eurobankovkami, sa považujú za nezákonné.
   3.   Reprodukcie, ktoré spĺňajú tieto kritériá sa považujú za zákonné, pretože nepredstavujú riziko, že by si ich široká verejnosť mohla pomýliť s pravými eurobankovkami:

               a)

               jednostranné reprodukcie eurobankovky, ako je uvedené v článku 1, ak sa veľkosť reprodukcie rovná alebo presahuje 125 % dĺžky aj šírky alebo najviac 75 % dĺžky aj šírky príslušnej eurobankovky, ako je uvedené v článku 1, alebo

               b)

               obojstranné reprodukcie eurobankovky, ako je uvedené v článku 1, ak sa veľkosť reprodukcie rovná alebo presahuje 200 % dĺžky aj šírky alebo najviac 50 % dĺžky aj šírky príslušnej eurobankovky, ako je uvedené v článku 1, alebo

               c)

               reprodukcie jednotlivých prvkov výtvarného návrhu eurobankovky, ako je uvedené v článku 1, ak tento prvok výtvarného návrhu nie je zobrazený na pozadí podobajúcom sa bankovke, alebo

               d)

               jednostranové reprodukcie, zobrazujúce časť prednej strany alebo zadnej strany eurobankovky, ak je táto časť menšia ako jedna tretina originálu prednej strany alebo zadnej strany eurobankovky, ako je uvedené v článku 1, alebo

               e)

               reprodukcie vyrobené z materiálu zjavne odlišného od papiera, ktorý sa vzhľadom nápadne odlišuje od materiálu používaného pre bankovky, alebo

               f)

               nehmotné reprodukcie, dostupné elektronicky na internetových stránkach káblovými, bezdrôtovými alebo inými prostriedkami, ktoré umožňujú verejnosti prístup k týmto nehmotným reprodukciám z miesta a v čase, ktorý si individuálne vyberú, ak:

                           —

                           je slovo SPECIMEN (VZOR) zahrnuté uhlopriečne cez celú reprodukciu v druhu písma Arial alebo v inom druhu písma podobnom Arial a

                           —

                           rozlíšenie elektronickej reprodukcie v 100 % jej veľkosti nie je vyššie než 72 dpi (bodov na palec).

         4.   V prípade reprodukcií podľa odseku 3 písm. f):

               —

               dĺžka slova VZOR je aspoň 75 % dĺžky reprodukcie a

               —

               výška slova VZOR je aspoň 15 % šírky reprodukcie a

               —

               slovo VZOR je zobrazené v nepriehľadnej (matnej) farbe, kontrastujúcej s farbou prevažujúcou na príslušnej eurobankovke, ako je uvedené v článku 1.

         5.   Na základe písomnej žiadosti poskytnú ECB a národné centrálne banky potvrdenie, že reprodukcie, ktoré nespĺňajú kritériá podľa odseku 3, ale ktoré si nemôžu široká verejnosť pomýliť s pravou eurobankovkou, ako je uvedené v článku 1, sú tiež zákonné. Ak sa reprodukcia vyrába len na území jedného členského štátu, ktorého menou je euro, uvedené žiadosti sa adresujú národnej centrálnej banke (NCB) toho členského štátu. Vo všetkých ostatných prípadoch sa tieto žiadosti adresujú ECB.
   6.   Pravidlá reprodukcie eurobankoviek platia aj pre eurobankovky, ktoré boli stiahnuté z obehu alebo stratili svoj status zákonného platidla v zmysle tohto rozhodnutia.
   Článok 3
   Výmena poškodených pravých eurobankoviek
   1.   Národné centrálne banky na požiadanie, za podmienok, ktoré sú ustanovené v odseku 2 a v príslušnom rozhodnutí uvedenom v článku 6, vymení poškodené pravé eurobankovky ak:

               a)

               sa predloží viac ako 50 % eurobankovky alebo

               b)

               sa predloží 50 % alebo menej eurobankovky, ak žiadateľ dokáže, že chýbajúce časti boli zničené.

         2.   Okrem odseku 1 sa na výmenu poškodených pravých eurobankoviek vzťahujú tieto dodatočné podmienky:

               a)

               ak je pochybnosť o oprávnenom vlastníctve eurobankoviek žiadateľa: žiadateľ predloží preukaz totožnosti ako aj dôkaz, že je žiadateľ vlastníkom alebo osobou oprávnenou z iného dôvodu;

               b)

               ak je pochybnosť o pravosti eurobankoviek: žiadateľ predloží preukaz totožnosti;

               c)

               ak sa predložia pravé eurobankovky s atramentovými škvrnami, znečistené alebo impregnované: žiadateľ doloží písomné vysvetlenie k typu škvrny, znečistenia alebo impregnácie;

               d)

               ak boli pravé eurobankovky poškodené zariadeniami na ochranu proti krádeži: žiadateľ predloží písomné vyhlásenie o príčine neutralizácie;

               e)

               ak boli pravé eurobankovky poškodené zariadeniami na ochranu proti krádeži v súvislosti s pokusom o lúpež, krádež alebo iný trestný čin, alebo v súvislosti s dokonanou lúpežou, krádežou alebo iným trestným činom: bankovky sa vymenia, iba ak o to požiada ich vlastník alebo osoba oprávnená z iného dôvodu, ktorí sú obeťami pokusu o trestný čin alebo dokonaného trestného činu, v dôsledku ktorého sa bankovky poškodili;

               f)

               ak boli pravé eurobankovky poškodené zariadeniami na ochranu proti krádeži a predložia ich inštitúcie a hospodárske subjekty uvedené v článku 6 ods. 1 nariadenia (ES) č. 1338/2001: tieto inštitúcie a hospodárske subjekty predložia písomné vyhlásenie o príčine neutralizácie, odkaz na zariadenie na ochranu proti krádeži a jeho charakteristiky, podrobnosti o subjekte, ktorý predkladá poškodené bankovky a dátum predloženia takýto bankoviek;

               g)

               ak bolo poškodené väčšie množstvo pravých eurobankoviek v dôsledku aktivácie zariadení na ochranu proti krádeži: ak je to možné a ak to vyžadujú národné centrálne banky, predložia sa vo zväzkoch po 100 kusoch bankoviek za predpokladu, že množstvo predkladaných bankoviek umožňuje vytvoriť takéto zväzky;

               h)

               ak inštitúcie a hospodárske subjekty uvedené v článku 6 ods. 1 nariadenia (ES) č. 1338/2001 predložia na výmenu poškodené pravé bankovky v hodnote najmenej 7 500 EUR v rámci jednej alebo viacerých transakcií: tieto inštitúcie a hospodárske subjekty predložia dokumentáciu o pôvode bankoviek a označení klienta alebo prípadne konečného vlastníka vymedzeného v smernici 2005/60/ES. Táto povinnosť sa uplatňuje aj v prípade pochybnosti, či sa dosiahla hraničná hodnota 7 500 EUR. Pravidlami uvedenými v tomto odseku nie sú dotknuté žiadne prísnejšie požiadavky týkajúce sa identifikácie a ohlasovania, ktoré prijali členské štáty pri transpozícii smernice 2005/60/ES.

         3.   Bez ohľadu na predchádzajúce ustanovenia:

               a)

               ak národné centrálne banky vedia alebo majú dostatočný dôvod sa domnievať, že pravé eurobankovky boli úmyselne poškodené, odmietnu tieto bankovky vymeniť a odoberú ich, aby zabránili vráteniu týchto eurobankoviek do obehu, alebo aby zabránili žiadateľovi predložiť ich na výmenu inej NCB. Poškodené pravé eurobankovky však vymenia, ak vedia alebo majú dostatočný dôvod sa domnievať, že žiadatelia konajú v dobrej viere, alebo ak žiadatelia môžu dokázať, že konajú v dobrej viere. Eurobankovky, ktoré sú poškodené v menšom rozsahu, napríklad popísané poznámkami, číslami alebo krátkymi vetami, sa v zásade nebudú považovať za úmyselne poškodené eurobankovky, a

               b)

               ak národné centrálne banky vedia alebo majú dostatočný dôvod sa domnievať, že bol spáchaný trestný čin, odmietnu vymeniť poškodené pravé eurobankovky a odoberú ich oproti potvrdeniu o prijatí ako dôkaz, ktorý bude predložený príslušným orgánom s cieľom začať alebo napomôcť prebiehajúcemu vyšetrovaniu trestného činu. Ak príslušné orgány nerozhodnú inak, pravé eurobankovky sa po skončení vyšetrovania môžu vymeniť za podmienok uvedených v odsekoch 1 a 2;

               c)

               ak národné centrálne banky vedia alebo majú dostatočný dôvod sa domnievať, že sú poškodené pravé eurobankovky znečistené natoľko, že ohrozujú zdravie a bezpečnosť, vymenia poškodené pravé eurobankovky, ak žiadateľ predloží posudok príslušných orgánov týkajúci sa zdravia a bezpečnosti.

         Článok 4
   Stanovenie poplatku za výmenu pravých eurobankoviek, ktoré boli poškodené zariadeniami na ochranu proti krádeži
   1.   Národné centrálne banky účtujú inštitúciám a hospodárskym subjektom uvedeným v článku 6 ods. 1 nariadenia (ES) č. 1338/2001 poplatok, ak žiadajú národné centrálne banky v súlade s článkom 3 o výmenu pravých eurobankoviek, ktoré boli poškodené zariadeniami na ochranu proti krádeži.
   2.   Poplatok sa účtuje vo výške 10 centov za každú poškodenú eurobankovku.
   3.   Poplatok sa účtuje len ak sa vymení aspoň 100 poškodených eurobankoviek. Poplatok sa účtuje za všetky vymenené eurobankovky.
   4.   Žiaden poplatok sa neúčtuje, ak eurobankovky boli poškodené v súvislosti s pokusom o lúpež, krádež alebo iný trestný čin, alebo v súvislosti s dokonanou lúpežou, krádežou alebo iným trestným činom.
   Článok 5
   Pripísanie hodnoty pravých eurobankoviek, ktoré boli náhodne poškodené zariadeniami na ochranu proti krádeži a predložené na výmenu, v prospech účtu inštitúcií a hospodárskych subjektov
   1.   Inštitúciám a hospodárskym subjektom uvedeným v článku 6 ods. 1 nariadenia (ES) č. 1338/2001, ktoré majú účet v príslušnej NCB, pripíšu národné centrálne banky v prospech tohto účtu hodnotu pravých eurobankoviek, ktoré boli náhodne poškodené zariadeniami na ochranu proti krádeži, ku dňu prijatia týchto bankoviek za predpokladu, že:

               a)

               eurobankovky neboli poškodené v súvislosti dokonanou lúpežou, krádežou alebo iným trestným činnom;

               b)

               si NCB môže ihneď overiť, či požadovaná suma aspoň zhruba zodpovedá hodnote predložených bankoviek;

               c)

               predložia sa všetky ostatné informácie, ktoré vyžaduje NCB.

         2.   Akýkoľvek rozdiel medzi hodnotou náhodne poškodených pravých eurobankoviek predložených na výmenu a sumou pripísanou v prospech účtu inštitúcie alebo hospodárskeho subjektu pred spracovaním, ktorý vyšiel najavo po spracovaní, sa zúčtuje na ťarchu účtu alebo prípadne pripíše v prospech účtu inštitúcie alebo hospodárskeho subjektu, ktorý eurobankovky predložil.
   3.   Poplatky uvedené v článku 4 sa počítajú na základe skutočného počtu náhodne poškodených pravých eurobankoviek spracovaných NCB.
   Článok 6
   Stiahnutie eurobankoviek z obehu
   Stiahnutie typu alebo série eurobankoviek z obehu je upravené rozhodnutím Rady guvernérov, ktoré sa uverejňuje v Úradnom vestníku Európskej únie a iných médiách s cieľom informovať verejnosť. Toto rozhodnutie obsahuje aspoň tieto body:

               —

               typ alebo sériu eurobankoviek, ktoré majú byť stiahnuté z obehu, a

               —

               dĺžku obdobia výmeny a

               —

               deň, ku ktorému typ alebo séria eurobankoviek stratí status zákonného platidla, a

               —

               narábanie s eurobankovkami predloženými po skončení obdobia sťahovania z obehu a/alebo potom, ako stratili status zákonného platidla.

         Článok 7
   Nadobudnutie účinnosti a zrušovacie ustanovenie
   1.   Rozhodnutie ECB/2003/4 sa týmto zrušuje.
   2.   Odkazy na rozhodnutie ECB/2003/4 sa považujú za odkazy na toto rozhodnutie.
   3.   Toto rozhodnutie nadobúda účinnosť deň po jeho uverejnení v Úradnom vestníku Európskej únie.

      Vo Frankfurte nad Mohanom 19. apríla 2013

            Za Radu guvernérov ECB

            prezident ECB

         Mario DRAGHI

      (1)  Ú. v. EÚ L 78, 25.3.2003, s. 16.

      (2)  Ú. v. ES L 139, 11.5.1998, s. 1.

      (3)  Ú. v. ES L 181, 4.7.2001, s. 6.

      (4)  Ú. v. EÚ L 309, 25.11.2005, s. 15.

      PRÍLOHA

         TABUĽKA ZHODY

                  Rozhodnutie ECB/2003/4

                  Toto rozhodnutie

                  článok 1

                  článok 1

                  článok 2

                  článok 2

                  článok 3

                  článok 3

                  článok 4

                  článok 4

                  článok 5

                  článok 6

                  článok 6

                  článok 7


title: 2012/96/EÚ: Rozhodnutie Rady zo 17. februára 2012 o prispôsobení a predĺžení obdobia uplatňovania primeraných opatrení prvýkrát stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT – ES

text:
               18.2.2012

               SK

               Úradný vestník Európskej únie

               L 47/47

         ROZHODNUTIE RADY
   zo 17. februára 2012
   o prispôsobení a predĺžení obdobia uplatňovania primeraných opatrení prvýkrát stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT – ES
   (2012/96/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1), prvý krát zmenenú a doplnenú v Luxemburgu 25. júna 2005 (2) a druhýkrát zmenenú a doplnenú v Ouagadougou 23. júna 2010 (3) (ďalej len „Dohoda o partnerstve medzi krajinami AKT – EÚ“), a najmä na jej článok 96,
   so zreteľom na vnútornú dohodu medzi zástupcami vlád členských štátov, ktorí sa stretli v rámci Rady, o opatreniach, ktoré sa majú prijať a postupoch, ktoré sa majú dodržiavať pri uplatňovaní Dohody o partnerstve medzi krajinami AKT – ES (4), a najmä na jej článok 3,
   so zreteľom na návrh Európskej komisie,
   keďže:

               (1)

               Rozhodnutím Rady 2002/148/ES (5) boli ukončené konzultácie so Zimbabwianskou republikou podľa článku 96 ods. 2 písm. c) Dohody o partnerstve medzi krajinami AKT – EÚ a boli prijaté primerané opatrenia uvedené v prílohe k uvedenému rozhodnutiu. Odvtedy sa tieto opatrenia každoročne aktualizujú a predlžuje sa ich uplatňovanie.

               (2)

               Rozhodnutím Rady 2011/106/EÚ (6) sa obdobie uplatňovania opatrení predĺžilo na ďalšie obdobie 12 mesiacov do 20. februára 2012.

               (3)

               Vytvorenie vlády národnej jednoty (ďalej len „GNU“) sa medzičasom považovalo za príležitosť obnoviť konštruktívne vzťahy medzi Európskou úniou a Zimbabwe a podporiť vykonávanie jeho reformného programu.

               (4)

               Hoci sa celková situácia zlepšila, je uskutočňovanie politických reforiem aj naďalej pomalé a je potrebné ešte vykonať niektoré základné prvky Dohody o partnerstve medzi krajinami AKT – EÚ, k realizácii ktorých sa GNU zaviazala v globálnej politickej dohode.

               (5)

               Európska únia uznáva úsilie, ktoré Juhoafrické rozvojové spoločenstvo a Juhoafrická republika ako sprostredkovatelia globálnej politickej dohody vynaložili na vytvorenie podmienok, ktoré napomôžu uskutočneniu dôveryhodných volieb. Skončenie pokojného referenda o ústave by predstavovalo významnú časť tohto pokroku,

         PRIJALA TOTO ROZHODNUTIE:
   Článok 1
   Opatrenia uvedené v liste priloženom k tomuto rozhodnutiu sa týmto zachovávajú ako primerané opatrenia v zmysle článku 96 ods. 2 písm. c) Dohody o partnerstve medzi krajinami AKT – EÚ.
   Uvedené opatrenia sa uplatňujú počas obdobia šiestich mesiacov od 20. februára 2012 do 20. augusta 2012. Neustále sa podrobujú kontrole a opätovne preskúmavajú na základe konkrétneho pokroku v uskutočňovaní globálnej politickej dohody a v rámci príprav na pokojné a dôveryhodné voľby.
   List uvedený v prílohe k tomuto rozhodnutiu sa adresuje prezidentovi Zimbabwe, pánovi Mugabemu, a dáva na vedomie premiérovi Tsvangiraiovi a pánovi Welshmanovi Ncube.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 17. februára 2012

            Za Radu

            predseda

         M. SAREEN

      (1)  Ú. v. ES L 317, 15.12.2000, s. 3.

      (2)  Ú. v. EÚ L 209, 11.8.2005, s. 27.

      (3)  Ú. v. EÚ L 287, 4.11.2010, s. 3.

      (4)  Ú. v. ES L 317, 15.12.2000, s. 376.

      (5)  Ú. v. ES L 50, 21.2.2002, s. 64.

      (6)  Ú. v. EÚ L 43, 17.2.2011, s. 31.

      PRÍLOHA

         LIST PREZIDENTOVI ZIMBABWE

      Európska únia kladie veľký dôraz na ustanovenia článku 9 Dohody o partnerstve medzi krajinami AKT – EÚ. Kľúčovými prvkami dohody o partnerstve sú dodržiavanie ľudských práv, demokratických zásad a právneho štátu, čo predstavuje aj základ našich vzájomných vzťahov.
      Listom z 19. februára 2002 Vás Európska únia informovala o svojom rozhodnutí ukončiť konzultácie prebiehajúce podľa článku 96 Dohody o partnerstve medzi krajinami AKT – EÚ a prijať niektoré primerané opatrenia v zmysle článku 96 ods. 2 písm. c) uvedenej dohody. Každoročnými listami, najnovšie listom z 23. februára 2011, Vás Európska únia informovala o svojich rozhodnutiach neodvolať tieto primerané opatrenia a predĺžiť obdobie ich uplatňovania.
      Európska únia uvítala pokrok, ktorý sa vláde národnej jednoty podarilo od jej vytvorenia v roku 2009 dosiahnuť na základe globálnej politickej dohody (ďalej len „GPA“). Európska únia znovu pripomína, že pripisuje veľký význam politickému dialógu stanovenému v článku 8 Dohody o partnerstve medzi krajinami AKT - EÚ, ktorý sa oficiálne začal na žiadosť zimbabwianskej vlády na zasadnutí ministerskej trojky EÚ - Zimbabwe 18. – 19. júna 2009 v Bruseli. Ako sa na tom obe strany dohodli, cieľom tohto politického dialógu je súčasne s realizáciou reforiem uvedených v GPA postupne znormalizovať vzťahy medzi EÚ a Zimbabwe, čím sa pripravia podmienky na konanie pokojných a dôveryhodných demokratických volieb.
      Ako súčasť celkového procesu za obnovenie plnohodnotných vzťahov podnikla Európska únia kroky na zmiernenie opatrení uplatňovaných voči Zimbabwe. Primerané opatrenia boli upravené tak, aby sa umožnila podpora inštitúcií a procesov súvisiacich s vykonávaním GPA. Európska únia poskytla dočasnú prechodnú finančnú pomoc vo forme krátkodobých balíkov.
      Odvtedy Európska únia pokračovala v podpore pretrvávajúceho úsilia vlády národnej jednoty o vykonávanie GPA a uvítala pokrok dosiahnutý v rámci stabilizovania hospodárstva a opätovného zabezpečenia základných sociálnych služieb. Európska únia však ešte očakáva pokrok v prípade viacerých politických reforiem obsiahnutých v GPA, vrátane ústavného procesu a reforiem potrebných na vytvorenie podmienok, ktoré napomôžu uskutočnenie pokojných a demokratických volieb, ako aj pokrok v oblastiach rešpektovania ľudských práv a právneho štátu. Európska únia v tejto súvislosti víta úsilie vynakladané pod vedením Juhoafrickej republiky a Juhoafrického rozvojového spoločenstva, ako aj vytvorenie plánu realizácie dohodnutej všetkými stranami.
      Európska únia víta nedávne vyhlásenia všetkých zimbabwianskych strán, v ktorých odsúdili politické násilie, a aj naďalej dúfa, že nedávno dosiahnutý pokrok v sociálnej a hospodárskej oblasti doplnia politické reformy, ktoré vyústia do pokojných a dôveryhodných volieb.
      V záujme ďalšej podpory procesu transformácie Európska únia rozhodla:

                  —

                  predĺžiť uplatňovanie primeraných opatrení vytýčených v rozhodnutiach Rady 2002/148/ES a 2010/97/SZBP na kratšie obdobie šiestich mesiacov, čím Európska únia znovu opakuje ochotu kedykoľvek preskúmať svoje stanovisko potom, ako sa uskutočnia konkrétne kroky v rámci realizácie globálnej politickej dohody a príprav na voľby,

                  —

                  pripraviť stratégiu krajiny v rámci Európskeho rozvojového fondu na podpis a uskutočňovanie akonáhle to umožnia podmienky.

            Európska únia bude medzičasom aj naďalej poskytovať prechodnú pomoc na dosiahnutie hospodárskeho oživenia v prospech sociálnych sektorov a na realizáciu GPA.
      Všetky ostatné opatrenia uvedené v prílohe k rozhodnutiu Rady 2002/148/ES sa naďalej uplatňujú bez zmeny. V prípade zmeny okolností možno rozhodnutie Rady kedykoľvek do 20. augusta 2012 preskúmať.
      Vo svetle vyššie uvedeného si Európska únia želá pozvať vládu Zimbabwe na intenzívnejší politický dialóg podľa článku 8 dohody o partenrstve AKT – EÚ, s cieľom vymedziť ďalšie kroky na normalizáciu vzťahov medzi EÚ a Zimbabwe. Európska únia by kvôli obnove plnohodnotných vzťahov uvítala návštevu zimbabwianskeho výboru v Bruseli a dúfa, že ju bude možné v blízkej budúcnosti zorganizovať.
      S úctou,

               Za Komisiu

            …

               Za Radu

            …


title: 2011/158/EÚ: Rozhodnutie Európskeho parlamentu, Rady a Komisie z  15. februára 2011 o predĺžení funkčného obdobia členov dozorného výboru Európskeho úradu pre boj proti podvodom (OLAF)

text:
               15.3.2011

               SK

               Úradný vestník Európskej únie

               L 67/26

         ROZHODNUTIE EURÓPSKEHO PARLAMENTU, RADY A KOMISIE
   z 15. februára 2011
   o predĺžení funkčného obdobia členov dozorného výboru Európskeho úradu pre boj proti podvodom (OLAF)
   (2011/158/EÚ)
   EURÓPSKY PARLAMENT, RADA A EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 1999/352/ES, ESUO, Euratom z 28. apríla 1999, ktorým sa zriaďuje Európsky úrad pre boj proti podvodom (OLAF) (1), a najmä na jeho článok 4,
   so zreteľom na nariadenie Európskeho parlamentu a Rady (ES) č. 1073/1999 (2) a nariadenie Rady (Euratom) č. 1074/1999 (3) o vyšetrovaniach Európskeho úradu pre boj proti podvodom (OLAF), a najmä na ich článok 11 ods. 2,
   so zreteľom na rozhodnutie Európskeho parlamentu, Rady a Komisie 2005/833/ES, Euratom zo 4. novembra 2005, ktorým sa vymenúvajú členovia dozorného výboru Európskeho úradu pre boj proti podvodom (OLAF) (4),
   keďže:

               (1)

               V článku 11 ods. 2 nariadení (ES) č. 1073/1999 a (Euratom) č. 1074/1999 sa stanovuje, že dozorný výbor „pozostáva z piatich nezávislých externých osôb, ktoré majú vo svojich príslušných krajinách kvalifikáciu požadovanú na obsadenie vedúcich funkcií súvisiacich s oblasťami činnosti úradu“, a že tieto osoby sa vymenujú na základe vzájomnej dohody Európskeho parlamentu, Rady a Komisie.

               (2)

               Podľa článku 11 ods. 3 je funkčné obdobie členov dozorného výboru trojročné a obnoviteľné jeden raz. Funkčné obdobie súčasných členov dozorného výboru sa skončilo 30. novembra 2008. V súlade s článkom 11 ods. 4 pokračovali členovia dozorného výboru vo výkone svojich funkcií aj po skončení svojho funkčného obdobia.

               (3)

               Vzhľadom na to, že funkčné obdobie členov dozorného výboru by nemalo presiahnuť šesť rokov, malo by sa funkčné obdobie súčasných členov, ktorí ostali vo funkcii aj po uplynutí prvého funkčného obdobia, obnoviť do 30. novembra 2011,

         PRIJALI TOTO ROZHODNUTIE:
   Článok 1
   Opätovne sú za členov dozorného výboru Európskeho úradu pre boj proti podvodom (OLAF) do 30. novembra 2011 vymenovaní:

               —

               pán Peter STRÖMBERG,

               —

               pán Kálmán GYÖRGYI,

               —

               pani Rosalind WRIGHT,

               —

               pán Luis LÓPEZ SANZ-ARÁNGUEZ,

               —

               pani Diemut R. THEATO.

         Článok 2
   Dotknuté osoby informuje o tomto rozhodnutí Komisia.
   Článok 3
   Toto rozhodnutie nadobúda účinnosť od 1. decembra 2008.
   Článok 4
   Toto rozhodnutie sa uverejní v Úradnom vestníku Európskej únie.

      V Bruseli 15. februára 2011

            Za Európsky parlament

            predseda

         J. BUZEK

            Za Radu

            predseda

         MARTONYI J.

            Za Komisiu

         Algirdas ŠEMETA

            člen Komisie

      (1)  Ú. v. ES L 136, 31.5.1999, s. 20.

      (2)  Ú. v. ES L 136, 31.5.1999, s. 1.

      (3)  Ú. v. ES L 136, 31.5.1999, s. 8.

      (4)  Ú. v. EÚ L 312, 29.11.2005, s. 49.


title: 2005/769/ES: Rozhodnutie Komisie z 27. októbra 2005, ktorým sa ustanovujú pravidlá obstarávania potravinovej pomoci mimovládnymi organizáciami oprávnenými Komisiou zakúpiť a získavať výrobky určené na dodanie podľa nariadenia Rady (ES) č. 1292/96 a ktorým sa zrušuje jej rozhodnutie z 3. septembra 1998

text:
               5.11.2005

               SK

               Úradný vestník Európskej únie

               L 291/24

         ROZHODNUTIE KOMISIE
   z 27. októbra 2005,
   ktorým sa ustanovujú pravidlá obstarávania potravinovej pomoci mimovládnymi organizáciami oprávnenými Komisiou zakúpiť a získavať výrobky určené na dodanie podľa nariadenia Rady (ES) č. 1292/96 a ktorým sa zrušuje jej rozhodnutie z 3. septembra 1998
   (2005/769/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1292/96 z 27. júna 1996 o politike potravinovej pomoci a riadení potravinovej pomoci a špeciálnych operáciách na podporu potravinovej bezpečnosti (1), a najmä na jeho článok 19 ods. 1,
   keďže:

               (1)

               Článok 3 ods. 1 nariadenia Komisie (ES) č. 2519/97 zo 16. decembra 1997, ktoré ustanovuje všeobecné pravidlá získavania výrobkov určených na dodanie podľa nariadenia Rady (ES) č. 1292/96 ako potravinová pomoc Spoločenstva (2), umožňuje Komisii oprávňovať medzinárodné a mimovládne organizácie, ktoré sú prijímateľmi pomoci Spoločenstva, aby kupovali a získavali výrobky na použitie ako dodávku pomoci, ak Komisia stanoví pravidlá a postupy, ktoré sa potom uplatňujú.

               (2)

               Článok 164 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá vykonávania nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3) („vykonávacie pravidlá“), stanovuje, že ak vykonávanie činnosti, na ktorú sa môže získať grant Spoločenstva, predpokladá verejné obstarávanie, dohoda o grante uzatvorená na tento účel musí zahŕňať predpisy verejného obstarávania, ktoré musí príjemca spĺňať.

               (3)

               Článok 120 nariadenia Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4) („rozpočtové pravidlá“), podriaďuje udelenie zmlúv o verejnom obstarávaní príjemcom grantu princípom stanoveným v rozpočtových pravidlách a ich vykonávacích predpisoch.

               (4)

               Predpisy verejného obstarávania, ktoré majú dodržiavať orgány určené v časti 2 prílohy k nariadeniu (ES) č. 1292/96 na vykonávanie politiky potravinovej pomoci, sú už ustanovené v dohodách o príspevku, ktoré Komisia uzatvorila s danými medzinárodnými organizáciami na tento účel; pokiaľ ide o mimovládne organizácie (MVO), predpisy verejného obstarávania a ďalšie podmienky, ktoré sú nevyhnutné na získavanie potravinovej pomoci a na rešpektovanie rozpočtových princípov ustanovených v rozpočtových pravidlách a v ich vykonávacích predpisoch, by mali byť pre mimovládne organizácie založené najmä na princípoch ustanovených nariadením (ES) č. 2519/97, prispôsobených podľa potreby, aby sa zohľadnila situácia vo finančnom riadení.

               (5)

               Predpisy verejného obstarávania by sa mali uplatňovať, keď Komisia povolí mimovládnym organizáciám zakúpiť a získavať potravinovú pomoc v rámci kontraktov, ktoré sa majú podpísať na vykonávanie ročného pracovného programu potravinovej pomoci bez toho, aby bola dotknutá voľnosť konania povoľujúceho úradníka Komisie, týkajúca sa zahrnutia dodatočných požiadaviek do týchto kontraktov na dosiahnutie zdravého finančného riadenia. Rozhodnutie Komisie z 3. septembra 1998 by sa malo z tohto dôvodu zrušiť.

               (6)

               Výbor pre potravinovú pomoc a potravinovú bezpečnosť bol informovaný o súčasnom opatrení podľa článku 29 nariadenia (ES) č. 1292/96,

         ROZHODLA TAKTO:
   Článok 1
   Pravidlá obstarávania potravinovej pomoci mimovládnymi organizáciami oprávnenými Komisiou zakúpiť a získavať výrobky určené na dodanie podľa nariadenia Rady (ES) č. 1292/96 sú ustanovené v prílohe k tomuto rozhodnutiu. Tieto pravidlá tvoria neoddeliteľnú súčasť zmlúv a dohovorov, ktoré Komisia uzatvorila na tento účel.
   Článok 2
   Rozhodnutie Komisie z 3. septembra 1998, ktorým sa oprávňujú určité organizácie prijímajúce potravinovú pomoc Spoločenstva zakúpiť určité výrobky určené na dodanie ako potravinová pomoc Spoločenstva, sa zrušuje.
   Článok 3
   Toto rozhodnutie nadobúda účinnosť dňom jeho uverejnenia.

      V Bruseli 27. októbra 2005

            Za Komisiu

         Louis MICHEL

            člen Komisie

      (1)  Ú. v. ES L 166, 5.7.1996, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).

      (2)  Ú. v. ES L 346, 17.12.1997, s. 23.

      (3)  Ú. v. ES L 357, 31.12.2002, s. 1.

      (4)  Ú. v. ES L 248, 16.9.2002, s. 1.
   PRÍLOHA
   Mimovládna organizácia, ktorá je príjemcom pomoci Spoločenstva (ďalej len „mimovládna organizácia“), uplatňuje tieto pravidlá získavania výrobkov určených na dodanie podľa nariadenia (ES) č. 1292/96 ako potravinovú pomoc Spoločenstva bez toho, aby boli dotknuté dodatočné požiadavky týkajúce sa finančného riadenia zahrnuté v zmluve uzatvorenej s príjemcom na vykonávanie politiky potravinovej pomoci.
   I.   VŠEOBECNÉ ZÁSADY
   Táto príloha sa uplatňuje na tovar určený na dodanie „na miesto určenia“ („free at destination“).
   II.   MIESTO NÁKUPU TOVARU
   V závislosti od podmienok ustanovených na konkrétnu dodávku sa výrobok, ktorý má byť dodaný, zakupuje v Európskom spoločenstve alebo v rozvojovej krajine uvedenej v prílohe k nariadeniu (ES) č. 1292/96 podľa možnosti patriacej do rovnakej zemepisnej oblasti. V najväčšom možnom rozsahu by sa mali uprednostňovať nákupy v krajine prevádzky alebo v susednej krajine.
   Vo výnimočných prípadoch a v súlade s postupmi ustanovenými v článku 11 ods. 2 nariadenia (ES) č. 1292/96 sa môžu výrobky zakúpiť na trhu inej krajiny, než sú krajiny uvedené v prílohe k nariadeniu (ES) č. 1292/96.
   Mimovládna organizácia zabezpečuje, že výrobky určené na dodanie ako potravinová pomoc sa môžu voľne dovážať do krajiny príjemcu a nebudú podliehať dovoznému clu ani dani s rovnakým účinkom.
   III.   VLASTNOSTI VÝROBKOV
   Výrobky čo najviac zodpovedajú nutričným zvyklostiam obyvateľstva prijímajúceho pomoc.
   Vlastnosti výrobkov, ktoré sa majú získavať ako potravinová pomoc, sú v súlade s požiadavkami ustanovenými v oznámení Komisie vzťahujúcom sa na charakteristiky výrobkov určených na dodanie ako potravinová pomoc Spoločenstva (1).
   Okrem toho je obal v súlade s požiadavkami ustanovenými v oznámení Komisie vzťahujúcom sa na obal výrobkov určených na dodanie ako potravinová pomoc Spoločenstva (2).
   IV.   PRAVIDLÁ ŠTÁTNEJ PRÍSLUŠNOSTI
   Účasť na verejnej súťaži stanovenej v rámci získavania výrobkov určených na dodanie ako potravinová pomoc je otvorená za rovnakých podmienok pre všetky fyzické alebo právnické osoby z Európskeho spoločenstva alebo z rozvojovej krajiny uvedenej v prílohe k nariadeniu (ES) č. 1292/96.
   Účastník verejnej súťaže musí byť právne zaregistrovaný a na žiadosť musí o tom preukázať dôkaz.
   V.   DÔVODY NA VYLÚČENIE Z ÚČASTI NA POSTUPOCH VEREJNÉHO OBSTARÁVANIA A Z UDEĽOVANIA KONTRAKTOV
   1.   Dôvody na vylúčenie z účasti na postupoch verejného obstarávania
   Účastníci verejnej súťaže sú vylúčení z účasti na postupe verejného obstarávania v týchto situáciách:

               a)

               ak sú v konkurznom konaní alebo v likvidácii, ich záležitosti spravujú súdy, uzavreli dohodu s veriteľmi, pozastavili podnikateľskú činnosť, sú predmetom konania týkajúceho sa týchto záležitostí alebo sa nachádzajú v akejkoľvek podobnej situácii vyplývajúcej z podobných konaní ustanovených vo vnútroštátnych právnych predpisoch alebo nariadeniach;

               b)

               ak boli právoplatne odsúdení (res judicata) za protiprávne konanie v súvislosti s výkonom povolania;

               c)

               ak sa dopustili závažného odborného pochybenia, preukázaného akýmikoľvek prostriedkami, ktoré môže príjemca grantu odôvodniť;

               d)

               ak si neplnili povinnosti týkajúce sa platenia príspevkov sociálneho zabezpečenia alebo platenia daní v súlade s právnymi ustanoveniami krajiny, v ktorej majú sídlo, alebo s právnymi ustanoveniami krajiny príjemcu grantu alebo s právnymi ustanoveniami krajiny, v ktorej sa má kontrakt plniť;

               e)

               ak boli právoplatne odsúdení (res judicata) za podvod, korupciu, účasť v zločineckej organizácii alebo akúkoľvek inú nezákonnú činnosť poškodzujúcu finančné záujmy Spoločenstva;

               f)

               ak v súvislosti s iným postupom verejného obstarávania alebo postupom o udelenie grantu, ktoré sa financovali z rozpočtu Spoločenstva, bolo vyhlásené, že vážnym spôsobom porušili zmluvu pre nesplnenie svojich zmluvných záväzkov.

         Účastníci verejnej súťaže musia potvrdiť, že sa nenachádzajú ani v jednej z uvedených situácií.
   2.   VYLÚČENIE Z UDEĽOVANIA KONTRAKTOV
   Kontrakty nemožno udeliť tým účastníkom verejnej súťaže, ktorí v priebehu postupu verejného obstarávania:

               a)

               sú predmetom konfliktu záujmov;

               b)

               sa previnili skreslením poskytnutých informácií, ktoré vyžadoval príjemca grantu ako podmienku účasti na verejnej súťaži, alebo tieto informácie neposkytli.

         VI.   POSTUPY UDEĽOVANIA
   1.   Všeobecné ustanovenia
   Mimovládna organizácia vyhlasuje medzinárodnú verejnú súťaž na kontrakty na dodávku s hodnotou 150 000 EUR alebo viac. V prípade medzinárodnej verejnej súťaže uverejňuje mimovládna organizácia oznámenie o verejnej súťaži vo všetkých primeraných oznamovacích prostriedkoch, najmä na internetovej stránke mimovládnej organizácie, v medzinárodnej tlači a vo vnútroštátnej tlači krajiny, v ktorej sa činnosť vykonáva, alebo v ďalších špecializovaných periodikách.
   Kontrakty na dodávku s hodnotou medzi 30 000 EUR a 150 000 EUR sa udeľujú prostredníctvom verejnej súťaže uverejnenej v miestnych oznamovacích prostriedkoch. V prípade miestnej verejnej súťaže sa oznámenie o verejnej súťaži uverejňuje vo všetkých primeraných oznamovacích prostriedkoch, avšak len v krajine, v ktorej sa činnosť vykonáva. Musí však poskytovať ďalším oprávneným dodávateľom rovnaké príležitosti ako miestnym firmám.
   Kontrakty na dodávku s hodnotou nižšou ako 30 000 EUR sa musia udeliť prostredníctvom súťažného rokovacieho konania bez uverejnenia, v ktorom mimovládna organizácia konzultuje aspoň s tromi dodávateľmi podľa jej výberu a rokuje o podmienkach kontraktu s jedným alebo viacerými z nich.
   Kontrakty na dodávku s hodnotou nižšou ako 5 000 EUR sa môžu udeliť na základe jedinej ponuky.
   Lehoty na predkladanie ponúk a žiadostí o účasť musia byť dostatočne dlhé na to, aby sa zúčastneným stranám umožnilo primerané a vhodné obdobie na prípravu a predloženie ponúk.
   2.   Rokovacie konanie
   Príjemca môže využiť rokovacie konanie na základe jedinej ponuky v týchto prípadoch:

               a)

               ak lehotu na postupy uvedené v oddiele 6.1 nemožno dodržať z dôvodu mimoriadnej naliehavosti spôsobenej udalosťami, ktoré príjemca nemohol predpokladať a ktoré mu v žiadnom prípade nemôžu byť pripísané. Okolnosti, ktoré opodstatnene spôsobili mimoriadnu naliehavosť, sa v žiadnom prípade nesmú pripísať príjemcovi.
               Usudzuje sa, že činnosti vykonávané v krízových situáciách určených Komisiou spĺňajú podmienku mimoriadnej naliehavosti. Komisia bude informovať príjemcu, či krízová situácia existuje a kedy sa končí;

               b)

               pre doplňujúce dodávky od pôvodného dodávateľa, ktoré sú určené buď ako čiastková náhrada bežných dodávok alebo zariadení, alebo ako rozšírenie existujúcich dodávok alebo zariadení, ak by zmena dodávateľa zaväzovala príjemcu, aby si zadovážil zariadenie, ktoré má rozdielne technické parametre, čo by mohlo mať za následok nekompatibilitu alebo neprimerané technické ťažkosti v prevádzke alebo údržbe;

               c)

               ak bola verejná súťaž neúspešná, znamená to, že nebola predložená žiadna kvalitatívne ani finančne vhodná ponuka. V takýchto prípadoch po zrušení verejnej súťaže môže príjemca rokovať s jedným alebo viacerými účastníkmi verejnej súťaže podľa jeho výberu z tých, ktorí sa zúčastnili na verejnej súťaži, za predpokladu, že počiatočné podmienky verejnej súťaže sa podstatne nezmenia;

               d)

               ak sa príslušný kontrakt udelí orgánom s monopolom de iure alebo de facto, riadne odôvodneným v rozhodnutí Komisie o udelení;

               e)

               priame zadanie sa môže vykonať v prípade zaručenia konkrétnymi podmienkami dodávky, a najmä v prípade experimentálnej dodávky.

         3.   Povinnosti pri predkladaní ponuky
   V oznámení o verejnej súťaži mimovládna organizácia špecifikuje formu a termín, v súlade s ktorými sa musí uskutočniť ponuka účastníka verejnej súťaže.
   Hodnotiaci výbor musí vyhodnotiť a klasifikovať všetky žiadosti o účasť a ponuky, ktoré spĺňajú požiadavky, na základe kritérií vylúčenia, výberu a udelenia, ktoré boli vopred oznámené. Výbor musí mať nepárny počet členov, a to najmenej troch, so všetkými technickými a administratívnymi kapacitami potrebnými na poskytnutie stanoviska na ponuky na základe dostatočnej informovanosti.
   Jediná ponuka sa môže predložiť pre každú šaržu. Je platná len vtedy, ak sa vzťahuje na kompletnú šaržu. Ak je šarža rozdelená na čiastočné šarže, ponuka sa stanovuje ako ich priemer. Ak sa verejná súťaž vzťahuje na dodanie viacerých šarží, na každú šaržu sa predloží samostatná ponuka. Účastník verejnej súťaže nie je povinný predložiť ponuku na všetky dávky.
   V ponukách sa uvádza:

               —

               meno a adresa účastníka verejnej súťaže,

               —

               referenčné čísla verejnej súťaže, šarža a činnosť,

               —

               čistá hmotnosť dávky alebo určitá peňažná výška, na ktorú sa ponuka vzťahuje,

               —

               navrhovaná cena za čistú metrickú tonu výrobku, pri ktorej sa účastník verejnej súťaže zaväzuje uskutočniť dodávku v súlade s ustanovenými podmienkami,

         alebo

               —

               čisté množstvo ponúkaných výrobkov, ak ide o verejnú súťaž na kontrakt na dodávku najvyššieho množstva určeného výrobku za určitú peňažnú sumu,

               —

               náklady na prepravu na špecifikovanú fázu dodávky,

               —

               termín dodávky.

         Ponuka je platná len v prípade, ak je k nej priložený dôkaz o tom, že sa zložila záruka na ponuku. Výška záruky na ponuku vyjadrená v mene platby a obdobie platnosti sú ustanovené v oznámení o verejnej súťaži. Záruka predstavuje najmenej 1 % z celkovej výšky ponuky a obdobie platnosti je aspoň jeden mesiac.
   Záruka sa zloží v prospech mimovládnej organizácie vo forme zábezpeky z úverovej inštitúcie uznanej členským štátom alebo akceptovanej mimovládnou organizáciou. Záruka je neodvolateľná a možno ju priamo vymáhať.
   V prípade získavania výrobkov v krajine, ktorá je sama príjemcom potravinovej pomoci, môže mimovládna organizácia v oznámení o verejnej súťaži definovať ďalšie podmienky záruky, pričom zohľadní zvyklosti krajiny.
   Záruka sa uvoľňuje:

               —

               listom alebo faxom od mimovládnej organizácie, ak ponuka nebola prijatá alebo bola zamietnutá, alebo ak žiadny kontrakt nebol udelený,

               —

               ak účastník verejnej súťaže určený ako dodávateľ zložil dodaciu záruku.

         Záruka prepadá, ak dodávateľ neposkytne dodaciu záruku v primeranom termíne po udelení kontraktu a taktiež ak účastník verejnej súťaže stiahne svoju ponuku po tom, čo bola prijatá.
   Zamieta sa ponuka, ktorá nie je predložená v súlade s týmito ustanoveniami alebo obsahuje iné výhrady alebo podmienky, než sú ustanovené vo verejnej súťaži.
   Žiadna ponuka sa po jej prijatí nemôže zmeniť ani stiahnuť.
   Kontrakt sa udeľuje účastníkovi verejnej súťaže, ktorý predložil najnižšiu ponuku pri rešpektovaní všetkých podmienok verejnej súťaže, najmä charakteristík výrobkov, ktoré sa majú získať. Ak najnižšiu ponuku predložia súčasne viacerí účastníci verejnej súťaže, kontrakt sa udeľuje na základe žrebovania.
   Po udelení kontraktu dodávateľ a neúspešní účastníci verejnej súťaže sú o tom riadne oboznámení listom alebo faxom.
   Mimovládna organizácia sa môže rozhodnúť neudeliť kontrakt po uplynutí prvého alebo druhého termínu, najmä ak sú predložené ponuky mimo rámca bežných trhových cien. Mimovládna organizácia nemusí uvádzať dôvody svojho rozhodnutia. Účastníci verejnej súťaže sú v rámci troch pracovných dní písomne informovaní o rozhodnutí neudeliť kontrakt.
   VII.   ZÁVÄZKY DODÁVATEĽA A DODACIE PODMIENKY
   V oznámení o verejnej súťaži mimovládna organizácia určí podmienky zodpovedajúce povinnostiam dodávateľa podľa súčasných pravidiel a dodávateľ si svoje záväzky plní v súlade so všetkými podmienkami ustanovenými v oznámení o verejnej súťaži, ako aj s podmienkami vyplývajúcimi z jeho ponuky.
   Dodávateľ zabezpečuje na svoje náklady dopravu čo najvhodnejšou cestou so zreteľom na schválený termín z prístavu nakládky alebo nakladacieho prístaviska uvedeného v jeho ponuke do konečného miesta určenia stanoveného v oznámení o verejnej súťaži.
   Na základe písomnej žiadosti dodávateľa mimovládna organizácia však môže schváliť zmenu prístavu nakládky alebo nakladacieho prístaviska, pokiaľ s tým spojené náklady hradí dodávateľ.
   Podľa všeobecnej politiky dodávateľ uzatvára námorné poistenie alebo poistenie pohľadávok. Poistenie sa vzťahuje aspoň na výšku ponuky a pokrýva všetky riziká súvisiace s prepravou a akoukoľvek ďalšou činnosťou týkajúcou sa dodávky dodávateľom až do stanovenej fázy dodávky. Taktiež pokrýva všetky náklady na triedenie, stiahnutie alebo zničenie poškodeného tovaru, opätovné balenie a analýzu tovaru, ak priemer neznemožňuje príjemcovi tovar prijať.
   Tovar sa nemôže doručiť vo forme viacerých zásielok na viacerých plavidlách, pokiaľ s tým mimovládna organizácia nesúhlasí. V tom prípade mimovládna organizácia vyžaduje, aby dodávateľ znášal dodatočné náklady na kontrolu.
   V oznámení o verejnej súťaži možno v prípade potreby uviesť dátum, pred ktorým sa akákoľvek dodávka považuje za predčasnú.
   Dodávka je úplná, ak sa všetok tovar skutočne dodal „na miesto určenia“. Dodávateľ hradí všetky náklady, až pokiaľ nie je tovar k dispozícii v sklade na mieste určenia.
   Dodávateľ hradí všetky riziká vrátane straty alebo poškodenia, ktorým môže tovar podliehať, až po ukončenie dodávky a zaznamenanie tejto skutočnosti monitorom v konečnom osvedčení o zhode (pozri bod 8).
   Dodávateľ promptne písomne oznámi príjemcovi a monitorovi použité dopravné prostriedky, dni nákladu, očakávaný deň dosiahnutia miesta určenia a akúkoľvek nehodu, ktorá sa vyskytla počas tranzitu tovaru.
   Dodávateľ vykonáva formality vzťahujúce sa na vývoznú licenciu a colné konanie, pričom hradí príslušné náklady a poplatky.
   Po oznámení o udelení kontraktu dodávateľ zloží v primeranom termíne dodaciu záruku, aby zabezpečil plnenie svojich záväzkov. Táto záruka, vyjadrená v mene vzťahujúcej sa na platbu, predstavuje 5 % až 10 % z celkovej výšky ponuky. Obdobie platnosti sa končí jeden mesiac po dni poslednej dodávky. Skladá sa rovnakým spôsobom ako záruka na ponuku.
   Dodacia záruka sa uvoľňuje v plnej výške listom alebo faxom od mimovládnej organizácie, ak dodávateľ:

               —

               vykonal dodávku v súlade so všetkými svojimi povinnosťami, alebo

               —

               bol oslobodený od svojich záväzkov,

         alebo

               —

               nevykonal dodávku z dôvodu vyššej moci, ktorý mimovládna organizácia uznala.

         VIII.   MONITOROVANIE
   Ihneď po udelení kontraktu mimovládna organizácia informuje dodávateľa agentúry, ktorá bude zodpovedná za overenie a vydanie osvedčenia o kvalite, množstve, balení a označení tovaru určeného na dodanie vo vzťahu s každou dodávkou, vydaním osvedčenia o zhode a osvedčenia o dodávke a ktorá bude vo všeobecnosti koordinovať všetky fázy procesu dodávky (ďalej len „monitorovacia agentúra“).
   Po oznámení o udelení kontraktu dodávateľ písomne informuje monitorovaciu agentúru o názve a adrese výrobcu, baliarne alebo držiteľa skladu tovaru určeného na dodanie a o približnom dni výroby alebo balenia, ako aj o mene jeho zástupcu v mieste dodávky.
   Monitorovacia agentúra vykonáva aspoň dve kontroly na základe podmienok zadania v súlade s medzinárodnými monitorovacími normami takto:

               a)

               Predbežná kontrola sa vykonáva pri nakladaní tovaru alebo v závode. Záverečná kontrola sa vykonáva v stanovenej fáze dodávky.

               b)

               Po dokončení predbežnej kontroly monitorovacia agentúra vydáva pre dodávateľa predbežné osvedčenie o zhode, ktoré je v prípade potreby predmetom výhrady. Monitorovacia agentúra uvedie, či akákoľvek výhrada znamená neakceptovanie tovaru vo fáze dodávky.

               c)

               Keď sa záverečná kontrola ukončí, monitorovacia agentúra vydáva pre dodávateľa konečné osvedčenie o zhode, v ktorom stanovuje najmä deň ukončenia dodávky a dodávané čisté množstvo; toto osvedčenie je v prípade potreby predmetom výhrady.

               d)

               Ak monitorovacia agentúra vydá odôvodnené „oznámenie o výhrade“, čo najskôr o tom písomne oboznamuje dodávateľa a mimovládnu organizáciu. Ak chce dodávateľ o záveroch polemizovať s monitorovacou agentúrou a s mimovládnou organizáciou, robí tak v rámci dvoch pracovných dní po zaslaní tohto oznámenia.

         Náklady na uvedené kontroly hradí mimovládna organizácia. Dodávateľ hradí finančné následky v prípade kvalitatívnych nedostatkov alebo neskorého predloženia tovaru na kontrolu.
   Ak dodávateľ alebo príjemca namieta voči záverom kontroly, monitorovacia agentúra po schválení mimovládnou organizáciou zabezpečuje inšpekciu na preverenie, ktorá sa podľa povahy námietky týka preverenia vzoriek, preverenia analýzy a/alebo opätovného odváženia alebo opätovnej kontroly balenia. Inšpekciu na preverenie uskutočňuje agentúra alebo laboratórium určené v zmluve medzi dodávateľom, konečným príjemcom a monitorovacou agentúrou.
   Náklady spojené s inšpekciou na preverenie hradí strana, ktorá prehrá.
   Ak sa po vykonaní kontrol alebo inšpekcie na preverenie konečné osvedčenie o zhode nevydá, dodávateľ je povinný tovar vymeniť.
   Náklady na výmenu a s ňou spojené náklady na kontrolu hradí dodávateľ.
   Monitorovacia agentúra vydáva písomné pozvánky pre zástupcov dodávateľa a konečného príjemcu, aby sa zúčastnili na kontrolách, najmä pri odbere vzoriek, ktoré sa majú využiť pri analýzach. Odber vzoriek sa vykonáva v súlade s odbornou praxou. Pri odbere vzoriek monitorovacia agentúra odoberie dve dodatočné vzorky, ktoré sa uchovajú zapečatené k dispozícii pre mimovládnu organizáciu na prípadnú ďalšiu kontrolu alebo v prípade námietok vznesených príjemcom alebo dodávateľom.
   Náklady na tovar odobraný ako vzorky hradí dodávateľ.
   Po dodaní tovaru „na miesto určenia“ prijímateľ tovaru bezodkladne vydáva osvedčenie o prevzatí pre dodávateľa a dodávateľ poskytne príjemcovi originál konečného osvedčenia o zhode a pro forma faktúru, v ktorej je stanovená hodnota tovaru a jeho bezplatný presun príjemcovi.
   V prípade voľne sypaného tovaru je tolerancia 3 % hmotnosti (okrem hmotnosti vzoriek) pod požadované množstvo. V prípade tovaru dodaného v balíkoch sa tolerancia obmedzí na 1 %. Ak sa tolerancie prekročia, mimovládna organizácia môže od dodávateľa vyžadovať ďalšiu dodávku za rovnakých finančných podmienok ako pri prvej dodávke.
   IX.   PLATOBNÉ PODMIENKY
   Suma, ktorú má mimovládna organizácia zaplatiť dodávateľovi, nepresahuje sumu ponuky plus všetky náklady, mínus všetky zrážky uvedené v nasledujúcom texte.
   Ak sa vo fáze dodania tovaru zistí, že kvalita, balenie alebo označenie tovaru nezodpovedajú špecifikáciám, pričom však táto nezhoda nebola dôvodom na odmietnutie vydania osvedčenia o prevzatí, môže mimovládna organizácia pri výpočte sumy, ktorá sa má zaplatiť, uplatniť zrážky.
   Okrem prípadov spôsobených vyššou mocou dodacia záruka čiastočne kumulatívne prepadá v týchto prípadoch:

               —

               10 % hodnoty nedodaných množstiev bez toho, aby boli dotknuté tolerancie uvedené v bode 8,

               —

               0,1 % hodnoty množstiev dodaných po termíne, a to za každý deň oneskorenia,

               —

               pokiaľ je to potrebné, avšak len vtedy, ak je to uvedené v oznámení o verejnej súťaži, 0,1 % za deň, ak sa tieto množstvá dodali predčasne.

         Sumy záruk, ktoré majú prepadnúť, sa odpočítavajú od konečnej sumy, ktorá sa má zaplatiť. Záruky sa uvoľnia naraz v plnej výške.
   Mimovládna organizácia môže dodávateľovi na základe jeho písomnej žiadosti preplatiť určité dodatočné náklady, ako sú náklady na skladovanie alebo poistenie, ktoré dodávateľ skutočne zaplatil, avšak okrem akýchkoľvek administratívnych nákladov, ktoré mimovládna organizácia hodnotí na základe príslušných podkladov, za predpokladu, že bolo vydané osvedčenie o prevzatí alebo osvedčenie o dodaní bez výhrad vzťahujúcich sa na povahu nárokovaných nákladov a v prípade:

               —

               predĺženia dodacej lehoty na žiadosť príjemcu, alebo

               —

               omeškania presahujúceho 30 dní, ktoré uplynú odo dňa dodania do vydania osvedčenia o prevzatí alebo vydania konečného osvedčenia o zhode.

         Dodatočné náklady sa neuznajú, ak presahujú:

               —

               1 EUR na tonu sypaného tovaru a 2 EUR na tonu spracovaného tovaru za týždeň v prípade nákladov na skladovanie,

               —

               0,75 % za rok z hodnoty tovaru v prípade nákladov na poistenie.

         Suma, ktorá sa má zaplatiť, je splatná na základe žiadosti dodávateľa predloženej v dvoch exemplároch. K žiadosti o vyplatenie celej sumy ponuky alebo o vyplatenie jej zostatku sa prikladajú tieto doklady:

               —

               faktúra na požadovanú sumu,

               —

               originál osvedčenia o prevzatí,

               —

               kópia podpísaná a overená dodávateľom, ktorá sa zhoduje s originálom konečného osvedčenia o zhode.

         Ak bolo dodaných 50 % z celkového množstva ustanoveného v oznámení o verejnej súťaži, dodávateľ môže predložiť žiadosť o vyplatenie zálohy, ku ktorej sa prikladá faktúra na požadovanú sumu a kópia predbežného osvedčenia o zhode.
   Všetky žiadosti na vyplatenie celej sumy ponuky alebo vyplatenie jej zostatku sa predkladajú mimovládnej organizácii po vydaní osvedčenia o prevzatí. Všetky platby sa uskutočňujú do 60 dní odo dňa, keď mimovládna organizácia prijala kompletnú a precíznu žiadosť o platbu. Na neodôvodnené prieťahy sa uplatňuje nárok z omeškania v mesačnej sadzbe, ktorú uplatňuje Európska centrálna banka.
   X.   ZÁVEREČNÉ USTANOVENIE
   Mimovládna organizácia rozhodne, či skutočnosť, že dodávateľ nedodal tovar alebo nesplnil niektorú zo svojich povinností, možno pripísať pôsobeniu vyššej moci. Náklady vyplývajúce z prípadu vyššej moci, ktorý mimovládna organizácia uzná, hradí mimovládna organizácia.

      (1)  Ú. v. ES C 312, 31.10.2000, s. 1.

      (2)  Ú. v. ES C 267, 13.9.1996, s. 1.


title: 2008/365/ES: Rozhodnutie Komisie z  30. apríla 2008 o vytvorení pracovnej skupiny pre finančné vzdelávanie

text:
               9.5.2008

               SK

               Úradný vestník Európskej únie

               L 125/36

      ROZHODNUTIE KOMISIE

   z 30. apríla 2008
   o vytvorení pracovnej skupiny pre finančné vzdelávanie
   (2008/365/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V článku 3 Zmluvy o založení Európskeho spoločenstva sa uvádza ako jedna z činností Spoločenstva vytvorenie vnútorného trhu charakterizovaného zrušením prekážok medzi členskými štátmi, ktoré bránia voľnému pohybu tovaru, osôb, služieb a kapitálu.

               (2)

               V článku 95 Zmluvy o založení Európskeho spoločenstva sa vyžaduje, aby Komisia vo svojich návrhoch na zriadenie a fungovanie vnútorného trhu, ktoré sa týkajú zdravia spotrebiteľov, brala za základ vysokú úroveň takejto ochrany, prihliadajúc najmä na vývoj vychádzajúci z nových vedeckých poznatkov.

               (3)

               V článku 149 Zmluvy o založení Európskeho spoločenstva sa vyžaduje, aby Spoločenstvo prispievalo k rozvoju kvalitného vzdelávania podporovaním spolupráce medzi členskými štátmi a, ak je to potrebné, podporovaním a doplňovaním činnosti členských štátov pri plnom rešpektovaní ich zodpovednosti za obsah výučby a organizáciu vzdelávacích systémov a za ich kultúrnu a jazykovú rozmanitosť.

               (4)

               V článku 153 Zmluvy o založení Európskeho spoločenstva sa vyžaduje, aby Spoločenstvo s cieľom podporiť záujmy spotrebiteľov a zabezpečiť vysokú úroveň ochrany spotrebiteľov prispievalo k ochrane ich zdravia, bezpečnosti a hospodárskych záujmov spotrebiteľov, ako aj k podpore ich práva na informácie, osvetu a vytváranie združení na ochranu ich záujmov.

               (5)

               Finančné vzdelávanie je nevyhnutné na zaistenie toho, aby jednotný trh mohol občanom Európy priniesť priame výhody, umožniť im rozhodovať sa na základe dostatočných informácií pri kúpe finančných služieb a pochopiť potrebné základy osobných financií, ktoré sú uznané v oznámení Komisie Jednotný trh pre Európu 21. storočia
                   (1).

               (6)

               Význam finančného vzdelávania potvrdzuje aj Biela kniha o politike v oblasti finančných služieb na roky 2005 – 2010 (2), Zelená kniha Maloobchodné finančné služby (3), závery Rady ECOFIN-u z 8. mája 2007 (4) a uznesenie Európskeho parlamentu o politike v oblasti finančných služieb (5).

               (7)

               Komisia vydala oznámenie Finančné vzdelávanie
                   (6), ktorým sa okrem iných iniciatív oznamuje vytvorenie pracovnej skupiny, ktorej členovia budú mať praktické skúsenosti v oblasti finančného vzdelávania.

               (8)

               Pracovná skupina musí prispievať k vzájomnej výmene a podpore osvedčených postupov vo finančnom vzdelávaní a musí podporovať Komisiu v jej činnostiach v oblasti finančného vzdelávania.

               (9)

               Pracovná skupina musí byť zložená z jednotlivcov, ktorí majú odbornú spôsobilosť a znalosti v oblasti finančného vzdelávania a musí zahŕňať širokú škálu verejných a súkromných účastníkov.

               (10)

               Preto je potrebné zriadiť pracovnú skupinu pre finančné vzdelávanie a vymedziť jej mandát a štruktúru,

         ROZMODLA TAKTO:
   Článok 1
   Týmto sa vytvára pracovná skupina pre finančné vzdelávanie, ďalej len „skupina“.
   Článok 2
   Úlohy
   Úlohou skupiny je:

               —

               podeliť sa o osvedčené postupy v oblasti finančného vzdelávania a presadzovať ich,

               —

               poskytovať poradenstvo Komisii pri implementácii zásad poskytovania veľmi kvalitných programov finančného vzdelávania, ktoré sú zverejnené v oznámení Komisie Finančné vzdelávanie,

               —

               pomôcť Komisii pri zisťovaní právnych, regulačných a správnych ustanovení a ďalších prekážok pri poskytovaní finančného vzdelávania.

               —

               radiť Komisii, pokiaľ ide o riešenie týchto prekážok,

               —

               prispieť k príprave rôznych iniciatív predložených v oznámení o finančnom vzdelávaní a k vypracovaniu hodnotenia týchto iniciatív plánovaných na rok 2010.

         Komisia môže so skupinou konzultovať akékoľvek záležitosti týkajúce sa finančného vzdelávania.
   Článok 3
   Zloženie – vymenovanie
   1.   Po prijatí tohto Rozhodnutia zverejní Komisia výzvu na predkladanie žiadostí od orgánov členských štátov, akademických inštitúcií, poskytovateľov finančných služieb, spotrebiteľských organizácií a prípadne iných skupín, ktoré chcú navrhnúť kandidátov do pracovnej skupiny. Prijímajú sa aj žiadosti od jednotlivých osôb.
   2.   Členov skupiny vymenúva Komisia z radov odborníkov s odbornou spôsobilosťou a znalosťami v oblasti finančného vzdelávania. Členovia sú menovaní osobne a radia Komisii nezávisle od vonkajších pokynov.
   3.   Žiadatelia, ktorí sú považovaní za vhodných uchádzačov, avšak neboli vymenovaní, môžu byť zaradení na zoznam kandidátov, ktorý môže Komisia použiť pri vymenovaní náhradníkov.
   4.   Skupina má najviac 25 členov.
   5.   Uplatňujú sa tieto ustanovenia:

               —

               Členovia skupiny sú vymenovaní na trojročné funkčné obdobie s možnosťou predĺženia. Svoju funkciu vykonávajú dovtedy, kým nebudú nahradení alebo im neuplynie funkčné obdobie. Funkčné obdobie členov začína prvým stretnutím pracovnej skupiny.

               —

               Členov, ktorí už nemôžu účinne prispievať k práci skupiny, ktorí odstúpia, alebo ktorí nedodržia podmienky stanovené v tomto odseku alebo v článku 287 Zmluvy o založení Európskeho spoločenstva, možno na zostávajúcu časť ich funkčného obdobia nahradiť.

               —

               Členovia vymenovaní na základe osobnej spôsobilosti podpisujú každoročne písomné vyhlásenie, v ktorom sa zaväzujú konať vo verejnom záujme a v ktorom uvádzajú informácie o absencii alebo existencii akýchkoľvek záujmov, ktoré by mohli ovplyvniť ich objektívnosť.

               —

               Mená členov budú zverejnené vo verejnom registri pracovných skupín a na webovej stránke Generálneho riaditeľstva pre vnútorný trh a služby. Mená členov sa budú zhromažďovať, spracovávať a zverejňovať v súlade s nariadením (ES) č. 45/2001 o ochrane jednotlivcov so zreteľom na spracovanie osobných údajov.

         Článok 4
   Činnosť skupiny
   1.   Skupine predsedá Komisia.
   2.   Po dohode s Komisiou sa môžu vytvoriť podskupiny s cieľom preskúmať špecifické otázky za podmienok stanovených skupinou. Tieto podskupiny sa po splnení úloh, ktorými boli poverené, rozpustia.
   3.   V prípade, že je to užitočné a/alebo potrebné, môže predseda na rokovania skupiny alebo podskupiny prizvať pozorovateľov so špecifickými odbornými znalosťami veci na tému, ktorá ja na programe.
   4.   Ak Komisia uvedie, že informácie získané počas účasti na práci skupiny alebo podskupiny sa týkajú dôverných otázok, tieto informácie ďalej nemožno voľne šíriť.
   5.   Skupina a jej podskupiny obvykle zasadajú v priestoroch Komisie v súlade s postupmi a časovým rozvrhom, ktoré stanovila Komisia, ktorá takisto zabezpečí sekretárske služby. Na zasadnutiach skupiny a jej podskupín sa môžu zúčastniť aj iní úradníci Komisie, ktorí sa zaujímajú o otázky prerokúvané na zasadnutiach.
   6.   Skupina prijíma svoj rokovací poriadok na základe štandardného rokovacieho poriadku prijatého Komisiou (7).
   7.   Komisia môže na webovej stránke Generálneho riaditeľstva pre vnútorný trh a služby v pôvodnom jazyku príslušného dokumentu uverejňovať všetky zhrnutia, závery, časti záverov alebo pracovné dokumenty skupiny.
   Článok 5
   Výdavky na zasadnutia
   1.   Cestovné výdavky a výdavky na pobyt, ktoré platia členovia a pozorovatelia v súvislosti s činnosťou skupiny, hradí Komisia v súlade s ustanoveniami platnými v rámci Komisie. Členovia skupiny nedostávajú za poskytovanie svojich služieb honorár.
   2.   Výdavky na zasadnutia sa uhradia do výšky použiteľných súm, ktoré sa príslušnému útvaru prideľujú v rámci ročného postupu prideľovania finančných prostriedkov.
   Článok 6
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 30. apríla 2008

            Za Komisiu

         Charlie McCREEVY

            člen Komisie

      (1)  KOM(2007) 724 a sprievodný pracovný dokument útvarov Komisie „Iniciatívy v oblasti maloobchodných finančných služieb“, SEK(2007) 1520.

      (2)  KOM(2005) 629 v konečnom znení.

      (3)  KOM(2007) 226.

      (4)  9171/07 (tlač 97).

      (5)  P6_TA-PROV(2007)0338/A6-0248/2007.

      (6)  KOM(2007) 808.

      (7)  Príloha III k dokumentu SEK(2005) 1004.


Dôležité právne oznámenie

|

52007BP0115(02)

2. Rozhodnutie Európskeho parlamentu z 24. apríla 2007 o účtovnej závierke Európskeho strediska pre monitorovanie rasizmu a xenofóbie za rozpočtový rok 2005 (C6-0389/2006 - 2006/2156(DEC))

Úradný vestník 074 E , 20/03/2008 S. 0197 - 0198

		2.Rozhodnutie Európskeho parlamentu z 24. apríla 2007 o účtovnej závierke Európskeho strediska pre monitorovanie rasizmu a xenofóbie za rozpočtový rok 2005 (C6-0389/2006 — 2006/2156(DEC))Európsky parlament,- so zreteľom na konečnú účtovnú závierku Európskeho strediska pre monitorovanie rasizmu a xenofóbie za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskeho strediska pre monitorovanie rasizmu a xenofóbie za rozpočtový rok 2005 spolu s odpoveďami strediska [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES, a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie Rady (ES) č. 1035/97 z 2. júna 1997, ktorým sa zriaďuje Európske stredisko pre monitorovanie rasizmu a xenofóbie [4], a najmä na jeho článok 12a,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5], a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0118/2007),1. berie na vedomie nasledujúce údaje v konečnej účtovnej závierke Európskeho strediska pre monitorovanie rasizmu a xenofóbie za rozpočtové roky 2004 a 2005:Zdroj: Údaje zozbieralo stredisko. V tejto tabuľke sú zhrnuté údaje, ktoré poskytlo stredisko vo svojej účtovnej závierke.(v 1000 EUR) |Príjmy a výdavky za rozpočtové roky 2004 a 2005 || 2005 | 2004 |PríjmyDotácie Spoločenstva | 8189 | 5675 |Ostatné príjmy | 151 | 455 |Finančné príjmy | | 21 |Príspevok na program PHARE | 90 | 82 |Príjmy spolu (a) | 8430 | 6233 |VýdavkyZamestnanci - hlava I rozpočtu— Platby | 3008 | 2645 |— Prenesené rozpočtové prostriedky | 70 | 85 |Administratívne výdavky - hlava II rozpočtu— Platby | 550 | 447 |— Prenesené rozpočtové prostriedky | 582 | 37 |Prevádzkové výdavky - hlava III rozpočtu— Platby | 2731 | 2352 |— Prenesené rozpočtové prostriedky | 667 | 745 |Pripísané príjmy (PHARE a iné)— Platby | 0 | 7 |— Prenesené rozpočtové prostriedky | 90 | 0 |Výdavky spolu (b) | 7698 | 6318 |Výsledok za rozpočtový rok (a - b) | 732 | - 85 |Zostatok prenesený z predchádzajúceho rozpočtového roka | 231 | 98 |Prenesené rozpočtové prostriedky, zrušené rozpočtové prostriedky | 210 | 241 |Nepoužité rozpočtové prostriedky z predchádzajúceho rozpočtového roka na opätovné použitie | | 0 |Odpísané nezaplatené sumy | | - 23 |Kurzové rozdiely | - 2 | 0 |Zostatok z účtovného obdobia | 1171 | 231 |2. schvaľuje účtovnú závierku Európskeho strediska pre monitorovanie rasizmu a xenofóbie za rozpočtový rok 2005;3. poveruje svojho predsedu, aby postúpil toto rozhodnutie riaditeľovi Európskeho strediska pre monitorovanie rasizmu a xenofóbie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 46.[2] Ú. v. EÚ C 312, 19.12.2006, s. 93.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. ES L 151, 10.6.1997, s. 1. Nariadenie zmenené a doplnené nariadením (ES) č. 1652/2003 (Ú. v. EÚ L 245, 29.9.2003, s. 33).[5] Ú. v. ES L 357, 31.12.2002, s. 72.--------------------------------------------------


title: 2008/375/ES: Rozhodnutie Rady z  29. apríla 2008 o podpise Dohody medzi Európskym spoločenstvom a Tureckou republikou o účasti Tureckej republiky na práci Európskeho monitorovacieho centra pre drogy a drogovú závislosť

text:
               17.5.2008

               SK

               Úradný vestník Európskej únie

               L 129/48

         ROZHODNUTIE RADY
   z 29. apríla 2008
   o podpise Dohody medzi Európskym spoločenstvom a Tureckou republikou o účasti Tureckej republiky na práci Európskeho monitorovacieho centra pre drogy a drogovú závislosť
   (2008/375/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 152 v spojení s jej článkom 300 ods. 2 prvým pododsekom prvou vetou a jej článkom 300 ods. 3 prvým odsekom,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Nariadenie Rady (EHS) č. 302/93 z 8. februára 1993 o vytvorení Európskeho strediska pre monitorovanie drog a drogovej závislosti (2) vo svojom článku 13 ustanovuje, že stredisko má byť otvorené pre účasť tých krajín, ktoré nie sú členmi Spoločenstva, ale majú so Spoločenstvom a členskými štátmi spoločné záujmy v zmysle cieľov a práce strediska.

               (2)

               Dohoda medzi Európskym spoločenstvom a Tureckou republikou o účasti Tureckej republiky na práci Európskeho monitorovacieho centra pre drogy a drogovú závislosť bola podpísaná v mene Spoločenstva 30. októbra 2007 (3) s výhradou jej uzavretia.

               (3)

               Táto dohoda by sa mala schváliť,

         ROZHODLA TAKTO:
   Jediný článok
   Týmto sa v mene Spoločenstva schvaľuje Dohoda medzi Európskym spoločenstvom a Tureckou republikou o účasti Tureckej republiky na práci Európskeho monitorovacieho centra pre drogy a drogovú závislosť.

      V Luxemburgu 29. apríla 2008

            Za Radu

            predseda

         D. RUPEL

      (1)  Ú. v. EÚ C 308 E, 16.12.2006, s. 17.

      (2)  Ú. v. ES L 36, 12.2.1993, s. 1. Nariadenie naposledy zmenené a doplnené nariadením (ES) č. 1651/2003 (Ú. v. EÚ L 245, 29.9.2003, s. 30).

      (3)  Ú. v. EÚ L 323, 8.12.2007, s. 24.


title: 2005/119/ES: Rozhodnutie generálnych tajomníkov Európskeho parlamentu, Rady, Komisie, Súdneho dvora, Dvora audítorov, Európskeho hospodárskeho a sociálneho výboru, Výboru regiónov a zástupcu európskeho ombudsmana z 26. januára 2005 o organizácii a fungovaní Európskej školy verejnej správy

text:
               10.2.2005

               SK

               Úradný vestník Európskej únie

               L 37/17

      ROZHODNUTIE GENERÁLNYCH TAJOMNÍKOV EURÓPSKEHO PARLAMENTU, RADY, KOMISIE, SÚDNEHO DVORA, DVORA AUDÍTOROV, EURÓPSKEHO HOSPODÁRSKEHO A SOCIÁLNEHO VÝBORU, VÝBORU REGIÓNOV A ZÁSTUPCU EURÓPSKEHO OMBUDSMANA

   z 26. januára 2005
   o organizácii a fungovaní Európskej školy verejnej správy
   (2005/119/ES)
   GENERÁLNI TAJOMNÍCI EURÓPSKEHO PARLAMENTU, RADY, KOMISIE, TAJOMNÍK SÚDNEHO DVORA, GENERÁLNI TAJOMNÍCI DVORA AUDÍTOROV, EURÓPSKEHO HOSPODÁRSKEHO A SOCIÁLNEHO VÝBORU, VÝBORU REGIÓNOV A ZÁSTUPCA OMBUDSMANA,
   so zreteľom na Služobný poriadok úradníkov Európskych spoločenstiev a Pracovné podmienky pre ostatných zamestnancov Európskych spoločenstiev, stanovené nariadením Rady (EHS, Euratom, ESUO) č. 259/68 (1),
   so zreteľom 2005/118/ES na rozhodnutie Európskeho parlamentu, Rady, Komisie, Súdneho dvora, Dvora audítorov, Európskeho hospodárskeho a sociálneho výboru, Výboru regiónov a európskeho ombudsmana z 26. januára 2005 o vytvorení Európskej školy verejnej správy (2), a najmä na jeho článok 5,
   po porade s Výborom pre personálny poriadok,
   keďže:

               (1)

               Medziinštitucionálna spolupráca v oblasti vzdelávania má byť posilnená, menovite pri prenášaní spoločných hodnôt inštitúciám Spoločenstiev. Takáto spolupráca predstavuje nezanedbateľnú pridanú hodnotu, najmä v oblasti prístupu k vzdelávaniu, rozšíreniu ponuky a k zníženiu spoločných výdavkov.

               (2)

               Riadiac sa princípom dobrého riadenia, je vhodné osvojiť si postupný prístup k otázke umiestnenia Európskej školy verejnej správy (ďalej len „školy“).

               (3)

               Rozhodnutie, ktoré sa týka zriadenia školy, ako aj identifikácie oblasti vzdelávania, sa zveruje posúdeniu generálnych tajomníkov, tajomníkovi Súdneho dvora a zástupcovi ombudsmana.

               (4)

               Keď signatárska inštitúcia uplatňuje personálnu politiku, ktorá si žiada vzdelávanie v oblasti, ktorej organizovanie je zverené škole, pre uľahčenie tejto politiky je vhodné zaistiť minimum možností účastí pochádzajúcich z tejto inštitúcie v kurzoch organizovaných školou, menovite v prípadoch, kde je také vzdelávanie povinné alebo podmienené na vykonávanie istých funkcií, zvlášť funkcií manažmentu.

               (5)

               Škola, tak ako každá iná vzdelávacia inštitúcia, musí ťažiť zo spolupráce na európskej úrovni vo forme siete.

               (6)

               Je vhodné spresniť spôsoby administratívneho prepojenia školy s Úradom pre výber pracovníkov Európskych spoločenstiev, tak ako sa to predpokladá v článku 4 rozhodnutia, ktoré sa vzťahuje na školu,

         ROZHODLI TAKTO:
   Článok 1
   Úlohy Európskej školy verejnej správy
   1.   Európska škola verejnej správy (ďalej len „škola“) koncipuje, organizuje a hodnotí v záujme rozhodnutia signatárskych inštitúcií (ďalej len „inštitúcií“), ktoré obsahuje zriadenie školy, činnosti nasledujúceho vzdelávania:

               a)

               kurzy manažmentu pre úradníkov a zamestnancov, ktorí sú povolaní alebo ktorí by mohli byť povolaní na vykonávanie riadiacich funkcií;

               b)

               vstupné kurzy pre nových zamestnancov;

               c)

               povinné vzdelávanie podľa článku 45a služobného poriadku v rámci prechodu medzi jednotlivými skupinami funkcií.

         2.   Pokiaľ ide o kurzy manažmentu a vstupné kurzy, o ktorých hovorí odsek 1 písm. a) a b), každá z inštitúcií môže v rámci svojich osobitných potrieb organizovať nadstavbové kurzy, ak ich spojí s kurzami, ktoré organizuje škola. Jedine škola má výsadnú právomoc organizovať vzdelávanie, o ktorom hovorí odsek 1 písm. c).
   Článok 2
   Zodpovednosť inštitúcií
   1.   Pridelená menovacia právomoc, ktorá sa pripisuje každej inštitúcii, umožňuje škole disponovať dostatočným počtom úradníkov – lektorov, a to podľa spôsobov prijatých správnou radou vzhľadom na článok 7 písm. g).
   2.   Na požiadanie školy a v rámci svojich možností inštitúcie poskytujú priestory na výučbu podľa spôsobu, ktorý zostavuje správna rada.
   Článok 3
   Iné služby
   1.   Na základe písomnej dohody uzatvorenej medzi riaditeľom školy a každým orgánom, úradom alebo kanceláriou Spoločenstiev môže škola na ich žiadosť prijať účastníkov inštitúcií na kurzy, ktoré organizuje, avšak na náklady inštitúcií a pokiaľ má voľné miesta.
   2.   V osobitnom prípade stanoveného vzdelávania, o ktorom sa hovorí v článku 1 ods. 1 písm. c) sa orgánom, úradom a kanceláriám Spoločenstiev ročne vyhradzuje istý počet miest, berúc tak do úvahy nimi vyjadrené potreby, a to z dôvodu zabezpečenia rovnakého zaobchádzania s úradníkmi, o ktorých sa hovorí vo vzájomne opakovanom ustanovení článku 45a služobného poriadku. Správna rada každoročne stanovuje počet miest a podiel na výdavkoch.
   3.   Prostredníctvom písomnej dohody môže škola začleniť do svojho programu kurzy vzdelávania o ktoré žiada orgán, úrad alebo kancelária Spoločenstiev, a to za podmienky, že táto činnosť nesťaží organizovanie kurzov v neprospech inštitúcií. Každá dohoda takéhoto typu musí predpokladať finančné uspôsobenie, ktoré sa vzťahuje na školou poskytované služby, a na nadobudnutie takejto platnosti sa vyžaduje predbežný súhlas správnej rady.
   4.   Ak bude potrebné, na žiadosť inštitúcie alebo akéhokoľvek orgánu, úradu alebo zastupiteľstva Spoločenstiev môže škola poskytnúť pomoc inžinierstva vo vzdelávaní alebo vo forme iných činností vzhľadom na kompetentnú oblasť, a to prostredníctvom dohody s riaditeľom školy, a keď sa zoberú do úvahy finančné možnosti takéhoto poskytnutia.
   Článok 4
   Sťažnosti a žiadosti
   1.   Riaditeľ školy používa nadobudnutú plnú právomoc v rámci danej moci menovania na základe článku 90 služobného poriadku vo veci všetkých sťažností alebo žiadostí, ktoré sa týkajú úloh školy.
   2.   V prípade, ak sa takéto sťažnosti vyskytnú, radí sa riaditeľ školy, ak má úmysel potvrdiť svoje počiatočné rozhodnutie, s predsedom správnej rady.
   3.   Škola odpovedá na žiadosti európskeho ombudsmana, ktoré sa vzťahujú na každú otázku, v ktorej má právomoc z titulu daného rozhodnutia.
   Článok 5
   Organizovanie činností
   1.   Všeobecným pravidlom je, že kurzy, ktoré organizuje škola, sa robia tak v Bruseli, ako aj v Luxemburgu. Môžu sa zvážiť aj iné miesta určenia, keď sa použije princíp dobrého riadenia.
   2.   Správna rada dohliada na to, aby pracovníci jednotlivých inštitúcií mali vyvážený prístup ku kurzom. Osobitne dohliada na to, aby škola zabezpečila možnosť dostatočného počtu účastníkov, ktorí sú z inej inštitúcie, v ktorej je osobitné vzdelávanie povinné alebo podmieňuje vykonávanie istých funkcií, menovite funkcie manažmentu, a je organizačne zverené škole. V rámci ustanovenia programu ročnej práce inštitúcia, na ktorú sa to vzťahuje, oznamuje svoje potreby v horeuvedených oblastiach. Počas ustanovovania pracovného programu sa uprednostní organizovanie takýchto kurzov.
   3.   Aby inštitúcia, ktorá je účastníkom tohto dokumentu, mohla čeliť osobitným a prechodným situáciám, disponuje právom požiadať školu o prijatie istého počtu účastníkov nad rámec presahujúci určenú kvótu tým, že škole prevedie požadované rozpočtové prostriedky, zhodujúce sa s počtom účastníkov. V tejto záležitosti sa aplikuje článok 3 ods. 2.
   4.   Škola môže vstúpiť do spolupráce s inými školami venujúcimi sa verejnej správe, inštitútmi alebo univerzitami, ktoré pracujú v tej istej oblasti. Takáto spolupráca môže zahŕňať vzájomné vymieňanie si skúseností.
   Článok 6
   Správna rada
   Počas obdobia prepojenia školy na Úrad pre výber pracovníkov Európskych spoločenstiev (ďalej len „úrad“) je funkcia správnej rady školy zabezpečená správnou radou úradu podľa pravidiel stanovených v článku 5 rozhodnutia generálnych tajomníkov Európskeho parlamentu, Rady a Komisie, tajomníka Súdneho dvora, generálnych tajomníkov Dvora audítorov, Hospodárskeho a sociálneho výboru, Výboru regiónov a zástupcu európskeho ombudsmana 2002/621/ES (3).
   Článok 7
   Úlohy správnej rady
   V spoločnom záujme inštitúcií plní správna rada nasledujúce úlohy:

               a)

               schvaľuje pravidlá fungovania školy kvalifikovanou väčšinou;

               b)

               schvaľuje organizačnú štruktúru školy jednoduchou väčšinou na základe návrhu riaditeľa školy;

               c)

               v rámci rozpočtového konania a na základe jednoduchej väčšiny ustanovuje na základe projektu, ktorý vypracúva riaditeľ školy, provizórny stav príjmov a výdavkov školy, ktorý predkladá Komisii so zreteľom na ustanovenie provizórneho stavu príjmov a výdavkov Komisie; pritom Komisii navrhuje úpravy, ktoré pokladá za nevyhnutné prispôsobiť zoznamu skutočného stavu školy;

               d)

               jednoduchou väčšinou schvaľuje povahu a tarify dodatočných poplatkov, ktoré môže škola previesť na inštitúcie, orgány, úrady a kancelárie pri splnení určitých záväzkov, ako aj za podmienok, za ktorých ich škola môže previesť;

               e)

               na základe návrhu riaditeľa školy jednomyseľne schvaľuje pracovný program. Pracovný program rovnako zahŕňa služby, ktoré nie sú priamo späté so vzdelávaním;

               f)

               na základe projektu, ktorý pripravuje riaditeľ školy, schvaľuje kvalifikovanou väčšinou ročnú správu o riadení, ktorá obsahuje účtovné položky príjmov a výdavkov, ktoré sa vzťahujú na vykonané práce a poplatky, ktoré poskytuje škola. Pred 1. májom každého roka odovzdáva spôsobom analytického účtovníctva inštitúciám správu o predchádzajúcom bilančnom roku;

               g)

               na základe potrieb v oblasti vzdelávania odobruje kvalifikovanou väčšinou spôsoby, podľa ktorých každá inštitúcia poskytne škole vhodný počet úradníkov – lektorov.

         Článok 8
   Menovanie personálu
   1.   Počas obdobia prepojenia školy na úrad zabezpečuje funkciu riaditeľa školy riaditeľ úradu.
   2.   Riaditeľ školy má právomoc menovať personál školy.
   3.   Riaditeľ školy informuje správnu radu o menovaniach, o podpise dohôd, o služobnom postupe alebo o zavedení disciplinárnych opatrení, ktoré sa týkajú úradníkov a ostatných zamestnancov.
   4.   O každom uvoľnenom mieste v škole sú informovaní úradníci všetkých inštitúcií Spoločenstiev, len čo sa ten, kto má potrebnú právomoc menovať, rozhodol obsadiť toto miesto.
   5.   Na vykonávanie kvalifikovaných úloh, ktoré sa nepovažujú za podstatné, škola bude môcť využívať zmluvných úradníkov v súlade s článkom 3a ods. 1 písm. c) podmienok, ktoré sa vzťahujú na ostatných zamestnancov Európskych spoločenstiev.
   Článok 9
   Úlohy riaditeľa školy a riadenie personálu
   1.   Riaditeľ je zodpovedný za dobré fungovanie školy. V rámci právomocí správnej rady koná pod jej autoritou. Zabezpečuje sekretariát správnej rady, podáva jej správy o uskutočňovaní svojich funkcií a predkladá jej všetky návrhy na dobré fungovanie školy.
   2.   Administratívne postupy, ktoré sa vzťahujú na bežné riadenie personálu, menovite vo veci platu, dovolenky, poistenia počas choroby, poistenia úrazu a dôchodkového fondu, sa uskutočňujú za tých istých podmienok ako pre úradníkov a zamestnancov Komisie. Tento súpis nie je vyčerpávajúci a škola sa môže s Komisiou dohodnúť na iných oblastiach.
   Článok 10
   Vedúci školy
   1.   Počas obdobia prepojenia školy na úrad vymenuje vedúceho školy Komisia po kladnom stanovisku správnej rady úradu, vydanom jednoduchou väčšinou. Správna rada sa úzko podieľa na postupoch, ktoré predchádzajú menovanie vedúceho školy, najmä na vyhlásení voľného pracovného miesta a na posudzovaní kandidátov.
   2.   Administratívne postupy, ktoré sa vzťahujú na bežné riadenie personálu, menovite vo veci platu, dovolenky, poistenia počas choroby, poistenia úrazu a dôchodkového fondu, sa uskutočňujú za tých istých podmienok ako pre úradníkov a zamestnancov Komisie. Tento súpis nie je vyčerpávajúci a škola sa môže s Komisiou dohodnúť na iných oblastiach.
   Článok 11
   Finančné aspekty
   1.   Dotácia školy, ktorej celková suma je zapísaná v osobitnom rozpočtovom riadku vnútri prislúchajúceho oddielu rozpočtu, ktorý sa vzťahuje na Komisiu, figuruje v detailoch v prílohe k tomuto oddielu. Táto príloha je vyhotovená vo forme výkazu príjmov a výdavkov, rozdelená takým istým spôsobom ako oddiely rozpočtu.
   2.   Zoznam skutočného stavu školy je pripojený k zoznamu Komisie.
   3.   Na základe návrhu správnej rady Komisia deleguje v rámci úverov školy zaznamenaných v prílohe právomoc zriaďovateľa riaditeľovi školy a spresňuje ohraničenia a podmienky tohto delegovania. Pokiaľ ide o dodatočnú pomoc, ktorú škola pri splnení určitých záväzkov poskytuje, správna rada informuje rozpočtový orgán na záver bilančného roka o rozdelení takto pokrytých nákladov v časti prílohy, ktorá sa týka rozpočtu.
   4.   Rozpočet školy je zostavený a vykonaný v zhode s nariadením Rady (ES, Euratom) č. 1605/2002 (4).
   5.   Počas obdobia prepojenia školy na úrad sa finančné ustanovenia, o ktorých pojednávajú články 1 až 4, a menovite dotovanie školy a jej osadenstva spracúvajú v rámci rozpočtu úradu. Sú v nich použité príslušné ustanovenia. Aby sa uľahčila identifikácia zdrojov, ktoré sú pre školu s ohľadom na rozpočtový poriadok k dispozícii, osadenstvo školy figuruje v oddelených vstupoch v zozname skutočného stavu úradu a osobitné operatívne úvery pre školu budú zoskupené v osobitnom článku prílohy IV.
   Článok 12
   Opätovné preskúmanie úloh
   1.   Toto rozhodnutie bude prehodnotené v rámci úloh, o ktorých sa hovorí v článku 1 ods. 1, najneskôr po uplynutí troch rokov od zriadenia školy.
   2.   Prípadné opätovné preskúmanie úloh si vyžaduje jednotný súhlas generálnych tajomníkov, tajomníka Súdneho dvora a zástupcu ombudsmana na základe návrhu prijatého v tejto veci súhlasom kvalifikovanej väčšiny správnej rady, ako je ustanovené v článku 5 ods. 6 rozhodnutia 2002/621/ES, a to na základe podrobnej správy zostavenej riaditeľom.
   Článok 13
   Revízia prepojenia na úrad
   1.   Najneskôr ku koncu tretieho roka činnosti školy zostaví riaditeľ školy pre správnu radu podrobnú správu, ktorá sa bude zaoberať administratívnym prepojením školy na úrad. Správna rada prijatím rozhodnutia na základe stanoveného spôsobu, o ktorom hovorí článok 4 ods. 3 rozhodnutia o zriadení školy rozhodne o ukončení prepojenia, ak nie je odôvodnená príčina pokračovať v prepojení. V prípade, že správna rada rozhodne o pokračovaní prepojenia, toto rozhodnutie musí byť doplnené odôvodnených stanoviskom.
   2.   V prípade, ak správna rada rozhodne o predĺžení prepojenia na základe stanoveného postupu v odseku 1, v rozhodnutí sa naznačí lehota, v ktorej sa táto záležitosť opätovne prehodnotí.
   Článok 14
   Nadobudnutie účinnosti
   Toto rozhodnutie nadobúda účinnosť dňom uverejnenia v Úradnom vestníku Európskej únie.

      V Bruseli 26. januára 2005

            Za Európsky parlament

            generálny tajomník

         Julian PRIESTLEY

            Za Komisiu

            generálny tajomník

         David O’SULLIVAN

            Za Dvor audítorov

            generálny tajomník

         Michel HERVÉ

            Za Výbor regiónov

            generálny tajomník

         Gerhard STAHL

            Za Radu

            zástupca generálneho tajomníka

         Pierre DE BOISSIEU

            Za Súdny dvor

            tajomník

         Roger GRASS

            Za Hospodársky a sociálny výbor

            generálny tajomník

         Patrick VENTURINI

            Európsky ombudsman

         Nikiforos DIAMANDOUROS

      (1)  Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 31/2005 (Ú. v. EÚ L 8, 12.1.2005, s. 1).

      (2)  Pozri stranu 14 tohto úradného vestníka.

      (3)  Ú. v. ES L 197, 26.7.2002, s. 56.

      (4)  Ú. v. ES L 248, 16.9.2002, s. 1.